open-index/open-wikipedia-markdown huggingface dataset:
আওৰা

**পাৰ্ক মিন-জুন** (, ; ১০ জানুৱাৰী ১৯৮৬), জন্ম নাম **পাৰ্ক গিউন-ই** () আৰু তেওঁৰ মঞ্চনাম **আওৰা** দ্বাৰা বেছি পৰিচিত, এগৰাকী দক্ষিণ কোৰীয় গায়ক আৰু সুৰকাৰ। তেওঁ দক্ষিণ কোৰিয়াৰ বয় বেণ্ড *ডাবল-এ* আৰু ইয়াৰ ছাবইউনিট *আওৰাএণ্ডহোইক*ৰ সদস্য আছিল। ২০০৯ চনৰ ৪ ছেপ্টেম্বৰত “লাভ বেক” গীতটোৰে তেওঁ সংগীত জগতত অভিষেক ঘটায়। ২০১৪ চনৰ ২৮ মাৰ্চত, ডিজিটেল একক গীত "বডি পাৰ্টেৰে" তেওঁ এককভাৱে অভিষেক ঘটায়। ২০২২ চনৰ ২৩ ছেপ্টেম্বৰত তেওঁৰ ভাৰতীয় গীত "স্বেগ ছে স্বাগত"ৰ মেছআপে লক্ষাধিক ভিউ লাভ কৰে আৰু বিশেষকৈ ভাৰতত তেওঁ ব্যাপক চৰ্চা লাভ কৰে। তেওঁ "ছাম ছাম" গীতটোও মুকলি কৰে।

২০২৩ চনৰ ছেপ্টেম্বৰ মাহত উত্তৰ প্ৰদেশৰ পৰ্যটন বিভাগে ঘোষণা কৰিছিল যে ভাৰত আৰু দক্ষিণ কোৰিয়াৰ কূটনৈতিক সম্পৰ্কৰ ৫০ বছৰীয়া জয়ন্তীৰ স্মৃতিত এক গুৰুত্বপূৰ্ণ সাংস্কৃতিক উদযাপনৰ অংশ হিচাপে সমগ্ৰ ভাৰতবৰ্ষত আওৰাই সহযোগী কে-পপ শিল্পী ডিজে ফ্ৰাইডেৰ সৈতে একাধিক কনচাৰ্ট পৰিৱেশন কৰিব। সেই কনচাৰ্টসমূহ সমগ্ৰ ভাৰতৰ শিক্ষানুষ্ঠানসমূহত অনুষ্ঠিত হৈছিল। ভাৰতত থকা সময়খিনিত আওৰাই ভাৰত-কোৰীয় সহযোগিতা আৰু সংগীত জগতত তেওঁৰ আগবঢ়োৱা বৰঙণিৰ বাবে বিশ্ববাসীৰ মনোযোগ আকৰ্ষণ কৰিছে। তেওঁ ভাৰতীয় সংস্কৃতিৰ প্ৰতি থকা প্ৰেমক আবেগিকভাৱে ভাগ কৰিছিল, জনপ্ৰিয় বলীউডৰ গীতৰ কোৰীয় পৰিবেশন কৰি তেওঁৰ ছ’চিয়েল মিডিয়া প্লেটফৰ্মত লাখ লাখ ভিউ লাভ কৰিছিল।

ভাৰতত তেওঁৰ বুৰ্জনী অনুৰাগীৰ ভিত্তিটোৱে নিজকে *আওৰিয়ান* বুলি কয়।

## কৰ্মজীৱন
২০২৩ চনৰ ডিচেম্বৰ মাহত তেওঁ ভাৰতীয় ৰিয়েলিটি শ্ব’ *বিগ বছ ১৭*ত ৱাইল্ডকাৰ্ড এণ্ট্ৰেণ্ট হিচাপে যোগদান কৰে।

## দূৰদৰ্শন

## ডিস্ক'গ্ৰাফী
### একক গীত

## তথ্য উৎস

## বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:কণ্ঠশিল্পী
শ্ৰেণী:দক্ষিণ কোৰীয় গায়ক
শ্ৰেণী:দক্ষিণ কোৰীয় পপ কণ্ঠশিল্পী
মিথিংগা দৈমাৰী

**মিথিংগা দৈমাৰী** (ওৰফে দীপক দাস, ওৰফে কবি মেগন কছাৰী) ১৯৯২ চনত পূৰ্বৰ প্ৰচাৰ সম্পাদক সিদ্ধাৰ্থ ফুকনৰ আত্মসমৰ্পণৰ পিছত নিষিদ্ধ সংগঠন আলফাৰ কেন্দ্ৰীয় প্ৰচাৰ সম্পাদক আছিল। তেওঁৰ জন্ম হৈছিল অসমৰ নলবাৰী জিলাৰ বৰমা গাঁৱত ১৯৬৭ চনৰ ১৭ মে'ত আৰু  জন্ম নাম আছিল দীপক কছাৰী।

## শিক্ষা
দৈমাৰীয়ে ১৯৮৬ চনত গুৱাহাটীৰ বি বৰুৱা মহাবিদ্যালয়ত নামভৰ্তি কৰে। কিন্তু সেই বছৰতে আলফাত যোগদান কৰি আণ্ডাৰগ্ৰাউণ্ডলৈ যোৱাৰ বাবে তেওঁ স্নাতক ডিগ্ৰী সম্পূৰ্ণ কৰিব নোৱাৰিলে। পিছলৈ তেওঁ এই সংগঠনৰ কেন্দ্ৰীয় প্ৰচাৰ সম্পাদক হয়।

## গ্ৰেপ্তাৰ
২০০৩ চনৰ ডিচেম্বৰ মাহত অপাৰেচন অল ক্লিয়াৰৰ সময়ত ৰয়েল ভূটান আৰ্মীয়ে তেওঁক বন্দী কৰে। ভূটান আৰ্মীয়ে তেওঁক ভাৰতীয় সেনাবাহিনীৰ হাতত গতাই দিয়ে আৰু ২০০৩ চনৰ ২০ ডিচেম্বৰত তেওঁক অসম আৰক্ষীৰ হাতত গতাই দিয়ে। ‘‘মই চৰকাৰৰ আগত আত্মসমৰ্পণ নকৰোঁ আৰু শেষলৈকে যুঁজিম,’’ নলবাৰীৰ মুখ্য ন্যায়িক দণ্ডাধীশৰ সম্মুখত হাজিৰ হোৱাৰ সময়ত দৈমাৰীয়ে আত্মপক্ষ সমৰ্থনত এনেদৰে কয়। তেওঁ আৰু কয় যে, ভূটানৰ এই অভিযান একেবাৰে অপ্ৰত্যাশিত আছিল। ভাৰত চৰকাৰ আৰু আলফাৰ মাজত শান্তি আলোচনাৰ বাবে তেওঁ এতিয়া জেলৰ পৰা মুকলি কৰি দিয়া হৈছে। গ্ৰেপ্তাৰৰ পিছত তেওঁৰ উত্তৰাধিকাৰী হৈছিল অপূৰ্ব বৰুৱা।
## কবিতা
দৈমাৰীয়ে *মেগন কছাৰী* ছদ্মনামেৰে কবিতা ৰচনা কৰিছিল আৰু তেওঁৰ তিনিখন কবিতা সংকলন আছে। ২০০৬ চনত ফ্ৰেংকফৰ্টৰ বিশ্ব গ্ৰন্থমেলাত তেওঁৰ কিছুমান কবিতাৰ ইংৰাজীত মুকলি অনুবাদ কৰা হয়। Melodies and Guns (ISBN 9788174765802) হৈছে জ্ঞানপীঠ বঁটা বিজয়ী মামণি ৰয়ছম গোস্বামীৰ প্ৰচেষ্টাৰ প্ৰতি সঁহাৰি জনাই ইউবিএছপিডিয়ে প্ৰকাশ কৰা তেওঁৰ কবিতা সংকলন। *মেমচাহাব পৃথিৱী* হৈছে তেওঁৰ অসমীয়া কবিতা সংকলন) যিখন প্ৰদীপ আচাৰ্য আৰু মঞ্জীত বৰুৱাই "Melodies and Guns" নামেৰে ইংৰাজীলৈ অনুবাদ কৰিছে। গ্ৰন্থখনৰ প্ৰস্তাৱনা ড° গোস্বামীয়ে নিজেই লিখিছে। ১৯৮০ চনত আলফাত যোগদান কৰাৰ আগৰে পৰাই তেওঁ কবিতা লিখি আহিছে। "কেম্পত থকাৰ সময়ত তেওঁৰ পোহনীয়া জন্তু হিচাপে কেইটামান চৰাই আছিল। আত্মগোপনৰ নিশা যেতিয়া সকলোৱে পলাই গৈছিল, তেতিয়া তেওঁ সেইবোৰক লগত লৈ যাব বিচাৰিছিল। শুই থকা দেখি তেওঁ সিহঁত সাৰ পোৱালৈ অপেক্ষা কৰিছিল, কিন্তু সেয়াই বহুত দেৰি হৈছিল।" - ডাঃ মামনি ৰয়ছম গোস্বামীয়ে কয়।

## কাব্য সংকলন
* মেহচাহাব পৃথিৱী
* ৰূপৰ নাকফুলি সোণৰ খাৰু
* Melodies and Guns (ইংৰাজীলৈ অনূদিত)

## পৰিয়ালৰ হত্যা
২০০০ চনত তেওঁৰ সমগ্ৰ পৰিয়াল - মাতৃ, ডাঙৰ ভাই, ভগ্নী, গৰ্ভৱতী ভনীয়েক – সকলোকে অচিনাক্ত বন্দুকধাৰীয়ে হত্যা কৰে যিটো তেতিয়াৰ অগপ চৰকাৰে কৰা গোপন হত্যাকাণ্ডৰ অংশ বুলি অভিযোগ উত্থাপন কৰা হয়।

## তথ্য সূত্ৰ

শ্ৰেণী:জীৱিত ব্যক্তি
শ্ৰেণী:কবি
টিনে মেনা

**টিনে মেনা** (জন্ম: ১৭ ছেপ্টেম্বৰ ১৯৮৬) এগৰাকী ভাৰতীয় পৰ্বতাৰোহনকাৰী, যিয়ে ২০১১ চনৰ ৯ মে'ত উত্তৰ-পূব ভাৰতৰ পৰা মাউণ্ট এভাৰেষ্টৰ শিখৰত উপনীত হোৱা প্ৰথমগৰাকী অৰুণাচলী মহিলা হিচাপে পৰিগণিত।

টিনেৰ জন্ম হৈছিল জিলাৰ সদৰ স্থান ৰয়িঙৰ পৰা ১৭৮ কিলোমিটাৰ দূৰত্বত অৱস্থিত এছালি নামৰ এখন দুৰ্গম গাঁৱত। তেওঁৰ শৈশৱ পাহাৰ আৰু প্ৰকৃতিৰ কোলাত পাৰ হৈছিল। মাত্ৰ ১৭ বছৰ বয়সতে ভাৰতীয় সেনাবাহিনীৰ পৰ্টাৰৰ কাম কৰিছিল। ২০১১ চনত এই এভাৰেষ্ট অভিযানৰ সময়ত তেওঁৰ মুঠ ব্যয় প্ৰায় ২০ লাখ টকাৰ ওচৰত আছিল।
## তথ্য সূত্ৰ

শ্ৰেণী:পৰ্বতাৰোহী
শ্ৰেণী:জীৱিত ব্যক্তি
শ্ৰেণী:অৰুণাচল প্ৰদেশৰ ব্যক্তি
শ্ৰেণী:ভাৰতীয় নাৰী
লক্ষ্মীনাথ তামুলী

**লক্ষ্মীনাথ তামোলী** এগৰাকী বুৰঞ্জী চৰ্চাকাৰী, সংকলক-সম্পাদক, অধ্যাপক আৰু প্ৰশাসনিক বিষয়া। 

### জন্ম আৰু শিক্ষা
জন্ম ১৯৪৯ চনত, গজপুৰীয়া গাঁও, যোৰহাটত। নাওবৈছা প্ৰাইমেৰী স্কুলত শিক্ষাৰম্ভ। ষষ্ঠমান শ্ৰেণীলৈকে কল্যাণী হাইস্কুলত শিক্ষা আৰু যোৰহাট চৰকাৰী বহুমুখী বিদ্যালয়ৰপৰা উচ্চতৰ মাধ্যমিক পৰীক্ষা পাছ। ১৯৭২ চনত জগন্নাথ বৰুৱা কলেজৰপৰা ইতিহাসত অনাৰ্চ লৈ স্নাতক ডিগ্ৰী লাভ। ১৯৭৪ চনত গুৱাহাটী বিশ্ববিদ্যালয়ৰপৰা ইতিহাসত স্নাতকোত্তৰ ডিগ্ৰী লাভ। ১৯৭৫ চনত জগন্নাথ বৰুৱা কলেজত ইতিহাসৰ অধ্যাপনা আৰম্ভ। ১৯৭৭ চনত অসম প্ৰশাসনীয় সেৱাৰ প্ৰথম শ্ৰেণীৰ বিষয়া হিচাপে যোগদান। ৰাজৰোষত পৰি ১৯৮৩ চনৰ ৩১ জানুৱাৰীৰপৰা চাকৰিৰপৰা বৰ্খাস্ত হয়। 
### বুৰঞ্জী চৰ্চা
প্ৰথম ইতিহাসমূলক প্ৰবন্ধ জয়মতী কুঁৱৰীঃ ইতিহাস নে কিংবদন্তি ১৯৮৪ চনৰ ছেপ্টেম্বৰ-নৱেম্বৰ সংখ্যাৰ ‘প্ৰকাশ’ত প্ৰকাশ হয়। তাৰ পিছতে বিভিন্ন ঐতিহাসিক বিষয়ত এলানি প্ৰবন্ধ প্ৰকাশিত হয়। ‘আৱেগ বনাম’ ইতিহাস তেওঁৰ এক বিশ্লেষণাত্মক গ্ৰন্থ। 

### অন্যান্য গ্ৰন্থসমূহ

১. ভাৰতৰ স্বাধীনতা সংগ্ৰামত অসমৰ অৱদান 

২. বুৰঞ্জী আৰু বিতৰ্ক 

৩. বাস্তৱৰ বিড়ম্বনা

৪. ঘাইসুঁতিত বালিচৰ

৫. ইতিহাস কাক কয় (ই. এইচ. কাৰৰ What is History ৰ অনুবাদ)
দ্ৰোণ ভূঞা

**দ্ৰোণ ভূঞা** (, জন্ম: ১ জানুৱাৰী ১৯৫৬) অসমৰ এগৰাকী ওজাপালি শিল্পী। তেওঁ বিশেষকৈ সুকনানি ওজাপালি আৰু দেওধনী নৃত্যৰ এগৰাকী বিশিষ্ট শিল্পী হিচাপে জনাজাত। ২০২১ চনত তেওঁ অসম চৰকাৰৰ সাংস্কৃতিক সঞ্চালকালয়ৰ পৰা বিষ্ণুৰাভা বঁটা লাভ কৰে। ২০২৪ চনত অসম চৰকাৰে কলা ক্ষেত্ৰখনলৈ আগবঢ়োৱা অৱদানৰ স্বীকৃৰ্তি স্বৰূপে তেওঁক ২০২৩ বৰ্ষৰ বাবে অসমৰ তৃতীয় সৰ্বোচ্চ অসামৰিক সন্মান অসম গৌৰৱ প্ৰদান কৰে। ২০২৪ তেওঁ ভাৰত চৰকাৰৰ পৰা দেশৰ তৃতীয় সৰ্বোচ্চ অসামৰিক সন্মান পদ্মশ্ৰী লাভ কৰে।

## প্ৰাৰম্ভিক জীৱন
১৯৫৬ চনৰ ১ জানুৱাৰী তাৰিখে দৰং জিলাৰ ছিপাঝাৰ অঞ্চলৰ সাতঘৰীয়া গাঁৱৰ এটি দৰিদ্ৰ পৰিয়ালত দ্ৰোণ ভূঞাৰ জন্ম হয়। আৰ্থিক অনাটনৰ বাবে প্ৰাথমিক শিক্ষা লাভতেই তেওঁৰ আনুষ্ঠানিক শিক্ষাৰ অন্ত পৰিছিল। সৰুৰে পৰা তেওঁৰ সুকনানি সংগীত আৰু দেওধনী নৃত্যৰ প্ৰতি তেওঁৰ অতি আগ্ৰহ আছিল। মাত্ৰ ৭/৮ বছৰ বয়সতে তেওঁ “যাত্ৰা পাৰ্টী”ত যোগদান কৰি দেউতাকৰ সৈতে ঘূৰি ফুৰিছিল। কৈশোৰকালতে সমাজে তেওঁৰ সু-অভিনয়ৰ শলাগ লৈছিল। তেওঁ ‘ভিলেজ গাৰ্ল', ‘চন্দ্ৰ হংস’, ‘লালসাৰ বেলি’ আদি ভিন্ন নাটকত অভিনয় কৰিছিল। সুকনানি সংগীতৰ প্ৰতি তেওঁৰ অতিশয় আগ্ৰহ আছিল। সেয়ে দেউতাকে তেওঁক শিক্ষা গ্ৰহণৰ বাবে সুকনানি ওজাপালিৰ ওজা ৰত্নেশ্বৰ বৰাৰ ওচৰলৈ পঠিয়াইছিল। এইদৰে তেওঁ ওজাপালি সংস্কৃতিৰ প্ৰতি আকৃষ্ট হৈ পৰে।

## কৰ্মজীৱন
তেওঁ সুকনান্নী ওজাপালিৰ বিশিষ্ট শিল্পী চন্দ্ৰ কান্ত নাথ ওজাৰ নেতৃত্বত ওজাপালি চৰ্চা আৰম্ভ কৰে। ১৯৭২ চনত তেওঁ নতুন দিল্লীৰ প্ৰগতি ময়দানত সুকনানি ওজাপালি আৰু দেওধনী নৃত্য প্ৰদৰ্শন কৰিছিল। দ্ৰোণ ভূঞা ঢোল বাদনতো বিশাৰদ। সুকনানি সংগীত আৰু দেওধনী নৃত্যৰ এগৰাকী সফল শিল্পী হিচাপে তেওঁ দৰং জিলাত পৰিবেশ্য কলাৰ প্ৰসাৰৰ বাবে অসামান্য অৱদান আগবঢ়াই আছে। তেওঁ আকাশবাণী গুৱাহাটী আৰু সংগীত নাটক একাডেমীৰ নিয়মীয়া শিল্পী হিচাপে ওজাপালি প্ৰদৰ্শন কৰি আহিছে। তেওঁ দিল্লীত অৱস্থিত ৰাষ্ট্ৰীয় নাট্য বিদ্যালয়, ডিব্ৰুগড় বিশ্ববিদ্যালয়, গুৱাহাটী বিশ্ববিদ্যালয়, তেজপুৰ কেন্দ্ৰীয় বিশ্ববিদ্যালয় আদিত পৰিবেশ্য কলাৰ কৰ্মশালাসমূহত এগৰাকী সমল ব্যক্তি হিচাপে অংশগ্ৰহণ কৰি আহিছে। তেওঁ শিষ্যসকলক দীক্ষা প্ৰদানৰ জৰিয়তে “গুৰু” উপাধি লাভ কৰিছে। ইয়াৰ লগতে তেওঁ বিভিন্ন নামঘৰ, সংঘ, শিক্ষানুষ্ঠান আদি ভিন্ন সামাজিক অনুষ্ঠানত সুকনানি সংগীত পৰিবেশন কৰি আহিছে। ২০০৯ চনত তেওঁ নিজা বাসগৃহতে এটা প্ৰশিক্ষণ কেন্দ্ৰ স্থাপনেৰে আগ্ৰহী শিল্পীসকলক ওজাপালি আৰু দেওধনী নৃত্যৰ প্ৰশিক্ষণ প্ৰদান কৰিবলৈ আৰম্ভ কৰে। এতিয়া ইয়াত সময়ে-সময়ে ভিন্ন ধৰণৰ পৰিবেশ্য কলা সম্পৰ্কে চৰ্চা কৰা হয়। এই কেন্দ্ৰটো পৰম্পৰাগত পৰিবেশ্য কলা কেন্দ্ৰ বুলি জনাজাত।

## বঁটা আৰু সন্মান
লোকশিল্পৰ ক্ষেত্ৰখনলৈ অসামান্য অৱদান আগবঢ়োৱাৰ বাবে দ্ৰোণ ভূঞাই একাধিক বঁটা আৰু সন্মান লাভ কৰিছে। ২০০৯ চনত তেওঁ ভাৰত চৰকাৰৰ সাংস্কৃতিক মন্ত্ৰালয়ৰ “গুৰু সন্মান” লাভ কৰে। উত্তৰ প্ৰদেশৰ আগ্ৰাত অনুষ্ঠিত ৰাষ্ট্ৰীয় নাট্য আৰু লোক কলা মহোৎসৱত তেওঁ ২০১২ বৰ্ষৰ মীৰা বঁটা লাভ কৰে। ২০২১ চনত তেওঁ অসম চৰকাৰৰ সাংস্কৃতিক সঞ্চালকালয়ৰ পৰা বিষ্ণুৰাভা বঁটা লাভ কৰে। ২০২৪ চনত অসম চৰকাৰে কলা ক্ষেত্ৰখনলৈ আগবঢ়োৱা অৱদানৰ স্বীকৃৰ্তি স্বৰূপে তেওঁক ২০২৩ বৰ্ষৰ বাবে অসমৰ তৃতীয় সৰ্বোচ্চ অসামৰিক সন্মান অসম গৌৰৱ প্ৰদান কৰে। ২০২৪ তেওঁ ভাৰত চৰকাৰৰ পৰা দেশৰ তৃতীয় সৰ্বোচ্চ অসামৰিক সন্মান পদ্মশ্ৰী লাভ কৰে। 

## তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ লোকশিল্পী
শ্ৰেণী:অসম গৌৰৱ বঁটা বিজয়ী
শ্ৰেণী:পদ্মশ্ৰী বঁটা বিজয়ী
নাছলেন কে. গফূৰ

**নাছলেন কে. গফূৰ** (; জন্ম: ১১ জুন, ২০০০) এগৰাকী ভাৰতীয় অভিনেতা। তেওঁ মূলতঃ মালয়ালম চলচ্চিত্ৰত অভিনয় কৰে। *থান্নীৰ মথান দিনাংগল* (২০১৯), *কুৰুতি* (২০২১), *হ'ম* (২০২১), *ছুপাৰ শৰণ্যা* (২০২২), *নেইমাৰ* (২০২৩) আৰু *[[প্ৰেমালু]]* (২০২৪) আদি বিভিন্ন ছবিত তেওঁ অভিনয় কৰিছে। ২০২৪ চনৰ ছবি *প্ৰেমালুত* শচীনৰ চৰিত্ৰত অভিনয় কৰি তেওঁ সমগ্ৰ ভাৰততে খ্যাতি লাভ কৰে আৰু ছবিখনো সৰ্বকালৰ সৰ্বাধিক উপাৰ্জনকাৰী মালয়ালম ছবিসমূহৰ ভিতৰত অন্যতম এখন হৈ পৰে।

## কৰ্মজীৱন
২০১৯ চনত নাছলেনে *থান্নীৰ মথান দিনাংগল* চিনেমাত মেলভিনৰ চৰিত্ৰত অভিনয় কৰি নিজৰ চলচ্চিত্ৰ জীৱনৰ আৰম্ভণি কৰে। সেই ছবিখনৰ সময়োপযোগী কমেডী আৰু হাস্যৰসময়ী কাউণ্টাৰ ডাইলগৰ বাবে তেওঁক প্ৰশংসা কৰা হৈছিল। ২০২১ চনত নাছলেনে আমাজন প্ৰাইমত মুক্তি পোৱা *কুৰুতি* ছবিখনত ৰাছুল নামৰ এজন অগ্নিময় কিশোৰৰ চৰিত্ৰত অভিনয় কৰিছিল। একে বছৰতে তেওঁ চাৰ্লছ অলিভাৰ টুইষ্টৰ চৰিত্ৰত অভিনয় কৰিছিল *হ'ম* ছবিখনত যিখন ছবিও আমাজন প্ৰাইমত মুক্তি পাইছিল। ইয়াৰ পিছত তেওঁ ডিজনী+ হটষ্টাৰত মুক্তি পোৱা কমেডী চিনেমা *কেছু ই বীডিন্টে নাধান*ত অভিনয় কৰে। *[[দ্য টাইমছ অৱ ইণ্ডিয়া|টাইমছ অৱ ইণ্ডিয়াৰ]]* আন্না মেথিউছে ছবিখনত তেওঁৰ অভিনয়ৰ বিষয়ে লিখিছে, "যুৱ অভিনেতা নাছলেনে সচৰাচৰৰ দৰেই সৰু চৰিত্ৰ এটাতো তেওঁ আঁতৰি থাকিবলৈ সক্ষম হয় আৰু গুফীলি লাভেবল হ'বলৈ সক্ষম হয়।"

২০২৪ চনত তেওঁ দিলীশ পথান, ফাহাধ ফাছিল আৰু শ্যাম পুষ্কৰণৰ দ্বাৰা প্ৰযোজিত *[[প্ৰেমালু]]* ছবিত শচীন সন্তোষৰ চৰিত্ৰত অভিনয় কৰিছিল, ছবিখনে বিশ্বজুৰি ১২৫ কোটিৰো অধিক বক্স অফিচ সংগ্ৰহৰে সৰ্বাধিক উপাৰ্জন কৰিছিল।

## চলচ্চিত্ৰপঞ্জী

### চলচ্চিত্ৰ

### কণ্ঠ শিল্পী

## তথ্য উৎস

## বাহ্যিক সংযোগ
*
*

শ্ৰেণী:জীৱিত ব্যক্তি
শ্ৰেণী:কেৰালাৰ ব্যক্তি
শ্ৰেণী:কেৰালাৰ অভিনেতা
শ্ৰেণী:ভাৰতীয় অভিনেতা
শ্ৰেণী:মালয়ালম চলচ্চিত্ৰৰ অভিনেতা
অনস্বৰা ৰাজন

**অনস্বৰা ৰাজন** এগৰাকী ভাৰতীয় অভিনেত্ৰী। তাই মূলতঃ মালয়ালম ছবিত অভিনয় কৰে৷ ২০১৭ চনত মুক্তিপ্ৰাপ্ত *উদাহৰণম সুজাতা* তাইৰ প্ৰথমখন ছবি আছিল। ব্যৱসায়িকভাৱে সফল মালয়ালম ছবি *উদাহৰণম সুজাতা* (২০১৭), *থান্নীৰ মথান দিনাংগল* (২০১৯), *আধ্যাৰাত্ৰি* (২০১৯), *ছুপাৰ শৰণ্যা* (২০২২), *মাইক* (২০২২), *প্ৰাণয়া বিলাসম* (২০২৩), *নেৰু* (২০২৩) আৰু *আব্ৰাহাম অ'জ্লাৰ* (২০২৪)ৰ জৰিয়তে অনস্বৰাই জনপ্ৰিয়তা লাভ কৰে।

## প্ৰাৰম্ভিক জীৱন
২০০২ চনৰ ৮ ছেপ্টেম্বৰত কেৰেলাৰ কন্নুৰ জিলাৰ কাৰিভেল্লুৰ চহৰৰ এক মধ্যবিত্ত পৰিয়ালত অনস্বৰা ৰাজনে জন্মগ্ৰহণ কৰিছিল। তাইৰ পিতৃৰ নাম ৰাজন পায়্যাদক্কথ আৰু মাতৃৰ নাম ঊষা ৰাজন। পায়নুৰৰ ছেইণ্ট মেৰীছ গাৰ্লছ হাইস্কুলত শিক্ষা গ্ৰহণ কৰে।

## অভিনয় জীৱন
মঞ্জু ৱাৰিয়ৰ অভিনীত *উদাহৰণম সুজাতা* (২০১৭) ছবিত সুজাথাৰ বিদ্ৰোহী কন্যা, আথিৰাৰ চৰিত্ৰত অভিনয় কৰি অনস্বৰাই চলচ্চিত্ৰ জগতত আত্মপ্ৰকাশ কৰে। *থান্নীৰ মথান দিনাংগল* (২০১৯) ছবিখনত অনস্বৰাই প্ৰথমবাৰৰ বাবে মুখ্য চৰিত্ৰত অভিনয় কৰিছিল। প্ৰেম, ভুল বুজাবুজি আৰু ডাঙৰ হোৱাৰ সংগ্ৰামৰ হৃদয়স্পৰ্শী কাহিনীৰে, হাইস্কুল এখনৰ পটভূমিত নিৰ্মিত হৈছিল ছবিখন। ছবিখন শ্লিপাৰ হিট হৈ পৰিল, পৰৱৰ্তী সময়ত অনস্বৰাই এই উদ্যোগত খ্যাতি অৰ্জন কৰে। *আধ্যাৰাত্ৰি* (২০১৯) ছবিখনত কন্যা আৰু মাতৃ হিচাপে দ্বৈত ভূমিকা পালন কৰিছিল। বক্স অফিচত শক্তিশালী প্ৰদৰ্শন লাভ কৰা *[[ছুপাৰ শৰণ্যা]]* (২০২২) ছবিখনত মুখ্য চৰিত্ৰত অভিনয় কৰিছিল।

তৃষা অভিনীত ছবি *ৰাংগী* (২০২২)ৰ জৰিয়তে অনস্বৰাই তামিল ছবিজগতত প্ৰৱেশ কৰে। ২০২৩ চনত তামিল ছবি *ঠাগছ*ত হৃধু হাৰুণৰ সৈতে অভিনয় কৰিছিল। এণ্টনি ভাৰ্গেজে অভিনীত মালয়ালম ছবি *স্বতন্ত্ৰ্যম অৰ্ধৰাথ্ৰিয়ল*ৰ আনুষ্ঠানিক পুনৰ্নিৰ্মাণ আছিল। *ইয়াৰিয়ান ২* (২০২৩) ছবিৰে হিন্দীত অভিষেক ঘটায়। একে বছৰতে জীথু জোচেফৰ দ্বাৰা পৰিচালিত মোহনলালে অন্ধ ভাস্কৰ্য শিল্পী হিচাপে অভিনয় কৰা *নেৰু* ছবিত অভিনয় কৰে। ছবিখনত তেওঁৰ অভিনয়ক বহুত প্ৰশংসা কৰা হৈছিল আৰু কেৰিয়াৰৰ শ্ৰেষ্ঠ ছবি বুলি গণ্য কৰা হৈছিল।

## চলচ্চিত্ৰপঞ্জী
### চলচ্চিত্ৰ

**সকলোবোৰ চলচ্চিত্ৰ [[মালয়ালম ভাষা|মালয়ালম ভাষাতেই]] আছে, অন্যথা ভাষাটো উল্লেখ কৰা হৈছে।*

### চুটি চলচ্চিত্ৰ

## টোকা

## তথ্য উৎস

## বাহ্যিক সংযোগ
* 
* 

শ্ৰেণী:জীৱিত ব্যক্তি
শ্ৰেণী:কেৰালাৰ ব্যক্তি
শ্ৰেণী:কেৰালাৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
লাক-নি

**লাক-নি** হল টাই-আহোম সকলৰ পৰম্পৰাত বৰ্ষপঞ্জী। আহোম সাহিত্য আৰু বুৰঞ্জীসমূহত দিন-তাৰিখ সমুহ লাক-নি প্ৰথাতে লিখা হৈছিল। মুঠ ষাঠিটা লাক-নি মিলি এটা তাও ছি ঙা (আৱৰ্তন) পূৰ্ণ হয়। ষাঠি বছৰীয়া আৱৰ্তনৰ এই প্ৰথা চীনা তথা অইন এছীয় দেশ সমূহতো দেখা যায়। লাক-নি প্ৰথাত মুঠ বাৰটা মাহ আৰু দহটা বাৰ থাকে। 

## টাই-আহোম সপ্তাহ
পৰম্পৰাগত টাই-আহোম লাক-নি প্ৰথাত এটা সপ্তাহত  মুঠ দহটা বাৰ থাকে। অন্যহাতে প্ৰায়বোৰ দিনপঞ্জি ব্যৱস্থাত সাতটা বাৰ দেখা যায়। টাই-আহোম বাৰসমূহ তলত দিয়া হৈছে:-  

## ডু'ন
লাক-নি প্ৰথাত মাহ সমূহক ডু'ন বুলি কোৱা হয়। লাক-নি প্ৰথাত মুঠ ১২টা মাহ থাকে।টাই আহোম নববৰ্ষৰ প্ৰথমটো মাহৰ নাম ডু'ন-চিঙ। এই মাহ ইংৰাজী নৱেম্বৰ-ডিচেম্বৰ মাহত পৰে। 

## তাও ছি ঙা
আহোম বৰ্ষপঞ্জীত তাও ছি ঙা হৈছে এটা ষাঠি বছৰীয়া আৱৰ্তন। এটা তাও ছি ঙাত মুঠ ৬০টা বছৰ বা লাক-নি থাকে।

## লগতে চাওক
* আহোম সাহিত্য
* ষাঠি বছৰীয়া আৱৰ্তন

## তথ্য সংগ্ৰহ

## উৎস প্ৰসংগ
# 
# 
#
# 

শ্ৰেণী:টাই-আহোম সাহিত্য 
শ্ৰেণী:বৰ্ষপঞ্জী
যোগাযোগ কলা

**যোগাযোগ কলা** গ্ৰন্থখনৰ লিখক নীৰাজনা মহন্ত বেজবৰা। বনলতা প্ৰকাশনৰ পৰা ২০০৫ চনৰ ডিচেম্বৰ মাহত প্ৰকাশিত এই গ্ৰন্থখনত যোগাযোগৰ সামগ্ৰিক ধাৰণা, সংজ্ঞা, ইয়াৰ বিভাজন, পদ্ধতি, ভাষিক যোগাযোগ, ভাষাভিন্ন যোগাযোগ, জনসম্পৰ্ক ৰক্ষাৰ লগতে আনুষ্ঠানিক, অনানুষ্ঠানিক যোগাযোগৰ উদাহৰণ, গৱেষণা-পত্ৰ আৰু প্ৰবন্ধ লিখাৰ ধৰণ, ইয়াৰ নীতি-নিয়ম, ৰেডিঅ’ লেখন, চিনেমা আৰু টেলিভিছনৰ বাবে লেখন আদি বিষয়সমূহ সামৰি লোৱা হৈছে।

## লেখকৰ পৰিচয়
**নীৰাজনা মহন্ত বেজবৰা** () হৈছে এগৰাকী অসমীয়া সাহিত্যিক, অনুবাদক, অধ্যাপক। তেখেত বৰ্তমান ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক। বিংশ শতিকাৰ শেষৰফালে তুলনামূলক ভাৰতীয় সাহিত্য বিষয়ত গৱেষণামূলক গ্ৰন্থ প্ৰকাশ কৰা নীৰাজনা মহন্ত বেজবৰা বৰ্তমান সময়ত ‘তুলনামূলক ভাৰতীয় সাহিত্য’ বিষয়ৰ এগৰাকী অগ্ৰণী গৱেষক। সেইদৰে অসমীয়া অনুবাদ সাহিত্যৰ ক্ষেত্ৰখনতো তেখেতৰ নামটো প্ৰতিনিধিত্বমূলক।

## গ্ৰন্থ বিৱৰণ
গ্ৰন্থখনত সৰ্বমুঠ দুটা খণ্ড আছে। ইয়াৰে প্ৰথম খণ্ডটোৰ নাম যোগাযোগৰ কৌশল আৰু দ্বিতীয় খণ্ডটোৰ নাম যোগাযোগৰ মাধ্যম।
**প্ৰথম খণ্ডটোৰ বিষয়বস্তুসমূহ হ’ল**
১. প্ৰস্তাৱনা,
১.১ পৰিচয়,
১.২ যোগাযোগৰ পদ্ধতি,
১.৩ যোগাযোগৰ শ্ৰেণী বিভাজন,
১.৪ আনুষ্ঠানিক আৰু অনানুষ্ঠানিক যোগাযোগ,
২. ভাষিক যোগাযোগ,
২.১ যোগাযোগ আৰু ভাষা,
২.২ ভাষা প্ৰয়োগৰ কলা-কৌশল,
২.২.১ শব্দ,
২.২.২ বাক্য গাঁথনি,
২.৩ লিখিত যোগাযোগত অনুচ্ছেদ,
২.৩.১ অনুচ্ছেদ বিভাজন,
২.৩.২ অনুচ্ছেদ গঠন,
২.৩.৩ অনুচ্ছেদৰ দৈৰ্ঘ্য,
২.৩.৪ অনুচ্ছেদ নিৰ্মাণৰ কিছুমান কলা-কৌশল,
২.৪ লিখিত যোগাযোগত বিৰাম চিহ্ন,
২.৫ লিখিত যোগাযোগত অন্যান্য নিৰ্দেশক চিহ্ন,
২.৬ উৎকৃষ্ট লেখন আৰু লেখক,
২.৬.১ লেখক,
২.৬.২ ভাল লেখনৰ সাধাৰণ কৌশল,
২.৬.৩ ভাল লেখনৰ গুণাৱলী,
৩. ভাষাভিন্ন যোগাযোগ,
৩.১ শৰীৰ-ভাষা সম্পৰ্কীয়,
(ব্যক্তিগত বাহ্যিক ৰূপ, দেহভংগী, অংগ সংকেত, মুখভংগী, চাক্ষুষ অভিব্যক্তি),
৩.২ স্থানিক দূৰত্ব সম্পৰ্কীয়,
৩.৩ বাছনিক লক্ষণ,
(মাতৰ তীব্ৰতা, বেগ, কণ্ঠস্বৰৰ কম্পন, উচ্চাৰণৰ স্পষ্টতা, উচ্চাৰণৰ শুদ্ধতা, স্বৰ নিয়ন্ত্ৰণ, সাময়িক বিৰতি),
৩.৪ সময়নিষ্ঠা সম্পৰ্কীয়,
৪. জনসম্পৰ্ক ৰক্ষা আৰু যোগাযোগ,
৫. কেইবিধমান আনুষ্ঠানিক যোগাযোগ,
৫.১ সাক্ষাৎকাৰ,
(কোনো পদত নিযুক্তি বা কোনো পাঠ্যক্ৰমত নামভৰ্তিৰ বাবে সাক্ষাৎকাৰ, তথ্য আহৰণৰ বাবে সাক্ষাৎকাৰ),
৫.২ সামুহিক যোগাযোগ,
৫.২.১ সভা বা মিটিং,
৫.২.২ আলোচনাচক্ৰ আৰু অধিবেশন,
৫.২.৩ সামূহিক আলোচনা,
৫.৩ গৱেষণা-পত্ৰ আৰু প্ৰবন্ধ

**দ্বিতীয় খণ্ডটোৰ বিষয়বস্তুসমূহ হ’ল-**
১. প্ৰস্তাৱনা,
১.১ আলেখ লেখন,
১.২ পাঠকৰ বাবে লেখন আৰু শ্ৰোতা-দৰ্শকৰ বাবে লেখন,
২. ৰেডিঅ' লেখন,
২.১ ৰেডিঅ' লেখনৰ সুবিধা আৰু অসুবিধা,
২.২ ৰেডিঅ' লেখনৰ প্ৰকাৰ,
২.৩ ৰেডিঅ' লেখনৰ কলা-কৌশল,
২.৩.১ বাতৰি,
২.৩.২ কথিকা,
২.৩.৩ ৰেডিঅ' আলোচনা,
২.৩.৪ ৰেডিঅ' নাটক,
২.৩.৫ ৰূপক বা আলেখ্য,
৩. চিনেমা আৰু টেলিভিছনৰ বাবে লেখন,
৩.১ দৃশ্য-শ্ৰব্য মাধ্যম,
৩.২ মঞ্চ, চিনেমা আৰু টেলিভিছনৰ বাবে নাট্য লেখনৰ পাৰ্থক্য,
৩.৩ চিত্ৰনাট্য লেখন,
৩.৩.১ পৰিচয়,
৩.৩.২ চিত্ৰনাট্য লেখনৰ কৌশলবিধি,
(দৃশ্য-শ্ৰব্য কল্পনা; অনিশ্চিত বৰ্তমান কালত উপস্থাপন; সাধাৰণ লেখন আৰু চিত্ৰনাট্য লেখন; চিত্ৰনাট্যৰ ভাষা :শ্বট, দৃশ্য, ছিকুৱেন্স; চিত্ৰনাট্য লেখনত লেখকৰ সীমাবদ্ধতা),
৩.৩.৩ সাহিত্যৰ দৃশ্য-শ্ৰব্য মাধ্যমলৈ ৰূপান্তৰ,
৩.৪ সামৰণি

**পৰিশিষ্ট অধ্যায়ত সন্নিৱিষ্ট বিষয়বস্তুসমূহ হ’ল-** 
১.প্ৰাসংগিক শব্দাৱলী

## তথ্য সংগ্ৰহ

শ্ৰেণী:অসমীয়া গ্ৰন্থ
স্বাতী কিৰণ

**স্বাতী কিৰণ** () হৈছে এগৰাকী প্ৰবন্ধকাৰ, সাহিত্য সমালোচক, অনুবাদক। তেখেত ডিব্ৰুগড় বিশ্ববিদ্যালয়ৰ অসমীয়া বিভাগৰ এগৰাকী প্ৰাধ্যাপক। গৰীয়সী, সাতসৰী, প্ৰকাশ আদিকে ধৰি সাম্প্ৰতিক সময়ৰ অসমৰ প্ৰায়বোৰ কাকত আলোচনীত স্বাতী কিৰণৰ প্ৰবন্ধ, সমালোচনা আৰু অনুবাদ গল্প আদি প্ৰকাশ পাইছে।

## জন্ম আৰু বংশ পৰিচয়
তেওঁৰ জন্ম হয় ১৯৮৪ চনৰ ২১ ফেব্ৰুৱাৰীত, শিৱসাগৰ জিলাৰ মৰাণহাটত। পিতৃৰ নাম কমলা বৰগোহাঁই আৰু মাতৃৰ নাম ড০ মামণি গগৈ বৰগোহাঁই।

## শিক্ষা জীৱন
*প্ৰাথমিক শিক্ষা মৰাণ আদৰ্শ প্ৰাথমিক বিদ্যালয়ৰ পৰা লাভ কৰে৷
*১৯৯৯ চনত মৰাণ উচ্চতৰ মাধ্যমিক বিদ্যালয়ৰপৰা হাইস্কুল শিক্ষান্ত পৰীক্ষাত উৰ্ত্তীণ হয়৷
*২০০১ চনত মৰাণ উচ্চতৰ মাধ্যমিক বিদ্যালয়ৰপৰা উচ্চতৰ মাধ্যমিক পৰীক্ষাত উৰ্ত্তীণ হয়৷
*২০০৪ চনত মৰাণ মহাবিদ্যালয়ৰপৰা স্নাতক ডিগ্ৰী লাভ কৰে৷  
*২০০৬ চনত ডিব্ৰুগড় বিশ্ববিদ্যালয়ৰ পৰা প্ৰথম শ্ৰেণীৰ প্ৰথম স্থান লাভ কৰি স্নাতকোত্তৰ ডিগ্ৰী লাভ কৰে৷

## চাকৰি জীৱন
তেওঁ ডিব্ৰুগড় হনুমানবক্স সুৰজমল কানৈ মহাবিদ্যালয়ত সহকাৰী অধ্যাপকৰূপে কৰ্মজীৱনৰ আৰম্ভনি কৰে। বৰ্তমান তেওঁ ডিব্ৰুগড় বিশ্ববিদ্যালয়ৰ অসমীয়া বিভাগৰ সহ প্ৰাধ্যাপক আৰু গৱেষণা তত্ত্বাৱধায়ক। এতিয়ালৈকে তেওঁৰ তত্ত্বাৱধানত ছগৰাকীয়ে পি.এইচ.ডি আৰু পাঁচগৰাকীয়ে এম.ফিল ডিগ্ৰী লাভ কৰিছে।

## গৱেষণা কৰ্ম
"মহিলা ৰচিত ভাৰতীয় আত্মজীৱনীত নাৰীৰ সামাজিক স্থিতিৰ প্ৰতিফলন" বিষয়ত ডিব্ৰুগড় বিশ্ববিদ্যালয়ৰ পৰা Phd ডিগ্ৰী লাভ। 

## সাহিত্যৰাজি
### সমালোচনামূলক গ্ৰন্থ
*কমলা বৰগোহাঁই: নিৰ্বাচিত ৰচনা সম্ভাৰ, পাঞ্চজন্য প্ৰকাশন, গুৱাহাটী, ২০২৫
*ভাৰতীয় সাহিত্য: স্বৰূপ আৰু মূল্যবোধ, বনলতা, ডিব্ৰুগড়, ২০২৫
*ভাৰতীয় আত্মজীৱনী সাহিত্য, নিৰীক্ষণ প্ৰকাশন, গুৱাহাটী, ২০১৯
*সমালোচকৰ দৃষ্টিত ড০ অপৰ্ণা  মহন্তৰ সাহিত্যকৃতি, বনলতা প্ৰকাশন, ডিব্ৰুগড়, ২০২৪
*ড০ অপৰ্ণা মহন্ত : জীৱন আৰু কৰ্ম, বনলতা প্ৰকাশন, ডিব্ৰুগড়, ২০২৪
*ভাৰতীয় মহিলাৰ আত্মজীৱনী আৰু নাৰীৰ সামাজিক অৱস্থান, পাঞ্চজন্য প্ৰকাশন, গুৱাহাটী, ২০২৩
*উপন্যাস:বীক্ষণ আৰু বিশ্লেষণ, নিৰীক্ষণ প্ৰকাশন, গুৱাহাটী, ২০২০
*সাহিত্য প্ৰতীতি, নিৰীক্ষণ প্ৰকাশন, গুৱাহাটী, ২০১২
*সাহিত্য বীক্ষা, নিৰীক্ষণ প্ৰকাশন, গুৱাহাটী, ২০১১,
*সাহিত্য পল্লৱ, নিৰীক্ষণ প্ৰকাশন, গুৱাহাটী, ২০১১
*সাহিত্য মঞ্জৰী, নিৰীক্ষণ প্ৰকাশন, গুৱাহাটী, ২০১১
*সাহিত্য সংস্কৃতি অন্বেষা, নিৰীক্ষণ প্ৰকাশন, গুৱাহাটী, ২০১২
*সাহিত্য সংস্কৃতি জিজ্ঞাসা, কৌস্তভ প্ৰকাশন, ডিব্ৰুগড়, ২০১১

### অনুবাদ গ্ৰন্থ
*বিশ্বসাহিত্যৰ নিৰ্বাচিত চুটিগল্প, নিৰীক্ষণ প্ৰকাশন, গুৱাহাটী, ২০১৬
*নিৰ্বাচিত ভাৰতীয় গল্প(প্ৰথম খণ্ড), নিৰীক্ষণ প্ৰকাশন, গুৱাহাটী, ২০১৫
*নিৰ্বাচিত ভাৰতীয় গল্প (দ্বিতীয় খণ্ড), নিৰীক্ষণ প্ৰকাশন, গুৱাহাটী, ২০১৭
*একুঁকি ভাৰতীয় গল্প, নিৰীক্ষণ প্ৰকাশন, গুৱাহাটী, ২০২০
*বিশ্বৰ ২৫ টা নিৰ্বাচিত গল্প, পূৰ্বায়ন প্ৰকাশন,গুৱাহাটী, ২০২২
*বিলুপ্ত সত্তা আৰু অন্যান্য, নিৰীক্ষণ প্ৰকাশন, গুৱাহাটী, ২০২০
*ভিন্ন দেশ অভিন্ন প্ৰাণ, মামণি গগৈ বৰগােহাঁই, মৰাণহাট, ২০০৩

## সামাজিক কৰ্ম
"পাৰ্থবিজয় দত্ত আৰ্ট গেলেৰী"ৰ প্ৰতিষ্ঠাতা৷ পাৰ্থজীৱন ন্যাসৰ সঞ্চালক হিচাপে মেধাবী ছাত্ৰক "পাৰ্থবিজয় স্কলাৰশ্বিপ" আৰু জটিল ৰোগত আক্ৰান্তক "পাৰ্থবিজয়: সাহস, সেৱা আৰু সহযোগিতা" বঁটা প্ৰদানৰ সৈতে জড়িত।

## বঁটা আৰু সন্মান
*দিক দৰ্শক সাহিত্য সন্মান, ২০২০ (দিগদৰ্শন প্ৰকাশন, পশ্চিম যোৰহাট)

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
পশ্চিম চাহাৰা

পশ্চিম চাহাৰা (ইংৰাজী:Western Sahara),  আফ্ৰিকাৰ উত্তৰ-পশ্চিম উপকূলৰ এটা বিতৰ্কিত ভূখণ্ড। ১৯৭৫ চনত ৰাষ্ট্ৰসংঘই নাম দিয়া পশ্চিম চাহাৰাই হৈছে স্বাধীনতা লাভ কৰা শেষখন আফ্ৰিকান ঔপনিৱেশিক ৰাষ্ট্ৰ। প্ৰায় ২০% ভূখণ্ড স্বঘোষিত চাহৰাৱী আৰব গণতান্ত্ৰিক গণৰাজ্য (SADR)ৰ দ্বাৰা নিয়ন্ত্ৰিত; বাকী ৮০% ভূখণ্ড ওচৰৰ দেশ মৰক্কোৱে দখল আৰু প্ৰশাসন কৰে।ইয়াৰ  আয়তন হৈছে ২,৬৬,০০০ বৰ্গ কিলোমিটাৰ (১০৩,০০০ বৰ্গমাইল)। ই বিশ্বৰ দ্বিতীয় সৰ্বাধিক কম জনবসতিপূৰ্ণ দেশ আৰু আফ্ৰিকাৰ আটাইতকৈ কম জনবসতিপূৰ্ণ দেশ, মূলতঃ মৰুভূমি সমতল ভূমিৰে গঠিত। জনসংখ্যা ৫ লাখৰ অলপ বেছি বুলি অনুমান কৰা হৈছে, ইয়াৰে প্ৰায় ৪০% লোক পশ্চিম চাহাৰাৰ সৰ্ববৃহৎ চহৰ লায়ৌনেত বাস কৰে।

## ভূগোল
পশ্চিম চাহাৰা পশ্চিম আফ্ৰিকাৰ উত্তৰ-পশ্চিম উপকূলত আৰু উত্তৰ আফ্ৰিকাৰ শিখৰত অৱস্থিত, উত্তৰ-পশ্চিমে উত্তৰ আটলাণ্টিক মহাসাগৰ, উত্তৰ-উত্তৰপূবত প্ৰপ’ৰ্ট মৰক্কো, পূব-উত্তৰ-পূবত আলজেৰিয়া আৰু পূব আৰু দক্ষিণে মৰিটানিয়া।

পৃথিৱীৰ আটাইতকৈ শুষ্ক আৰু অনাতিপল্যৰ ভিতৰত উপকূলৰ ভূমি নিম্ন সমতল মৰুভূমি আৰু বিশেষকৈ উত্তৰ দিশত পূব দিশত ৬০০ মিটাৰ (২০০০ ফুট) পৰ্যন্ত সৰু সৰু পাহাৰলৈ উঠি যায়।

গ্ৰীষ্মকালীন অভ্যন্তৰীণ অঞ্চলত অতি উত্তাপ হয়, জুলাই আৰু আগষ্ট মাহত গড় উচ্চতা ৪৩–৪৫°C  (১০৯-১১৩°F) পৰ্যন্ত হয়; শীতকালত দিনবোৰ এতিয়াও গৰমৰ পৰা অতি গৰম, গড় উচ্চতা ২৫ৰ পৰা ৩০°C (৭৭ৰ পৰা ৮৬°F ); কিন্তু উত্তৰ অংশত ৰাতি থাৰ্মোমিটাৰ ০°C  (৩২  °F) তললৈ নামি যাব পাৰে আৰু ডিচেম্বৰ আৰু জানুৱাৰী মাহত ই জমা হ'ব পাৰে যদিও এইটো বিৰল।

## তথ্য সংগ্ৰহ
শ্ৰেণী:আফ্ৰিকাৰ দেশ
বুৰুণ্ডী

বুৰুণ্ডি, আনুষ্ঠানিকভাৱে বুৰুণ্ডি গণৰাজ্য, আফ্ৰিকান গ্ৰেট লেকঅঞ্চল আৰু পূব আফ্ৰিকাৰ মাজৰ সংযোগস্থলত গ্ৰেট ৰিফ্ট উপত্যকাৰ এখন স্থলবেষ্টিত দেশ। ইয়াৰ সীমা উত্তৰে ৰৱাণ্ডা, পূব আৰু দক্ষিণ-পূবত টাঞ্জানিয়া  আৰু পশ্চিমে কংগো  গণতান্ত্ৰিক গণৰাজ্য; ইয়াৰ দক্ষিণ-পশ্চিম সীমান্তত টাঙ্গানিকা হ্ৰদ অৱস্থিত। ৰাজধানী চহৰ গিটেগা আৰু বুজুম্বুৰা,  বুজুম্বুৰা দেশৰ আটাইতকৈ ডাঙৰ  চহৰ।

## ব্যুৎপত্তি

ষোড়শ শতিকাৰ পৰাই এই অঞ্চলত শাসন কৰা বুৰুণ্ডিৰ ৰজাৰ নামেৰে আধুনিক বুৰুণ্ডিৰ নামকৰণ কৰা হৈছে। শেষত ইয়াৰ নাম এই অঞ্চলৰ হা জনগোষ্ঠীৰ পৰাই লোৱা হ’ব পাৰে, যাৰ উৎপত্তিস্থল বুহা নামেৰে জনাজাত আছিল।

## ইতিহাস

## তথ্য সংগ্ৰহ
শ্ৰেণী:আফ্ৰিকাৰ দেশ
ৰঞ্জিত বৰঠাকুৰ

**ব্ৰিগেডিয়াৰ ৰঞ্জিত বৰঠাকুৰ**() এগৰাকী সেনা বিষয়া, অসম লোকসেৱা আয়োগৰ ভাৰপ্ৰাপ্ত অধ্যক্ষ আৰু অসমীয়া লেখক। 
## জন্ম আৰু শিক্ষা
মৰিয়নীৰ নতুনমাটি নিবাসী অৱসৰপ্ৰাপ্ত ব্ৰিগেডিয়াৰ ৰঞ্জিত বৰঠাকুৰ ১৯৬৬ চনত গোৱালপাৰাৰ সৈনিক স্কুলত ভৰ্তি হয়। ৰাষ্ট্ৰীয় প্ৰতিৰক্ষা একাডেমী (NDA,পুনে, মহাৰাষ্ট্ৰ) আৰু ভাৰতীয় মিলিটেৰী একাডেমী (IMA, ডেৰাডুন, উত্তৰাখণ্ড)ৰ পৰা সামৰিক শিক্ষা গ্ৰহণ কৰি ১৯৭৭ চনত সামৰিক বাহিনীত যোগদান কৰে।

## কৰ্মজীৱন
সামৰিক বাহিনীৰ চাকৰিসূত্ৰে প্ৰায় পয়ত্ৰিশ বছৰ দেশৰ বিভিন্ন প্ৰান্তত থাকি ২০১২ চনত তেওঁ অৱসৰ গ্ৰহণ কৰে। ২০১২ চনৰ ডিচেম্বৰ মাহত তেওঁ অসম লোকসেৱা আয়োগৰ সদস্য নিযুক্তি হয় আৰু ২০১৭ চনৰ এপ্ৰিল মাহত তেওঁ ভাৰপ্ৰাপ্ত অধ্যক্ষ হিচাপে অৱসৰ গ্ৰহণ কৰে।

## বটা বাহন
সামৰিক বাহিনীত কাম কৰা সময়ত তেওঁৰ দেশৰ প্ৰতি থকা আনুগত্য আৰু কৰ্তব্যনিষ্ঠাৰ স্বীকৃতি হিচাপে তেওঁক Sena Medal, Chief of Army Staff Com- mendation Card আৰু Army Commander's Commendation Card প্ৰদান কৰা হৈছিল।
## প্ৰকাশিত গ্ৰন্থ
তেওঁৰ প্ৰথমখন কিতাপ 'অ' মামা, অ' দাদা, অ', খুৰা' ২০১৭ চনত প্ৰকাশ পায়। ২০২৩ চনত ‘চিপাহী গুৰবিন্দৰ সিঙৰ হেলিকপ্টাৰত উঠাৰ সপোন’ গ্ৰন্থখন প্ৰকাশ পাইছে। 
## তথ্যউৎস

শ্ৰেণী:অসমীয়া সাহিত্যিক
কলাপচন্দ্ৰ দ্বিজ

**কালাপচন্দ্ৰ দ্বিজ** কোচবিহাৰ ৰাজসভাৰ কবি আছিল। ৰাম সৰস্বতীৰ পুত্ৰ বুলি পৰিচয় দিয়া কালাপচন্দ্ৰই 'ৰাধা- চৰিত' নামৰ এখন সৰু কাব্য ৰচনা কৰে। 

## ৰাধা- চৰিতৰ চমু পৰিচয়

কালাপচন্দ্ৰৰ ৰাধা় বিদ্যাপতি, চণ্ডীদাসৰ নাইবা ব্ৰহ্মবৈৱৰ্ত পুৰাণৰ পৰকীয়াপ্ৰেমত মত্তা কামচঞ্চলা যুবতী নহয়, তেওঁ কৃষ্ণ-ভক্তিত তদগতচিত্তা ভক্তা। কৃষ্ণৰ মুখত ৰাধাৰ প্ৰশংসা শুনি ঈৰ্ষান্বিতা ৰুক্মিণীয়ে যেতিয়া উদ্ধৱক বৃন্দাবনলৈ ৰাধাক চাবৰ কাৰণে পঠাই দিয়ে তেতিয়া উদ্ধৱে গৈ দেখা পালে-

কলাপচন্দ্ৰই নাৰায়ণ ৰজাৰ অনুপ্ৰেৰণাত ভাগৱতৰ চতুৰ্থ স্কন্ধৰ আংশিক ভাঙনি কৰিছিল। 'ৰাধা চৰিত্ৰ' আৰু চতুৰ্থ স্কন্ধ ভাঙনি কৰা কলাপচন্দ্ৰ দুজন সুকীয়া লেখক নে এজন কোৱা টান। এওঁৰ পিতৃ ৰাম সৰস্বতী মহাভাৰত প্ৰণয়কাৰী ৰামসৰস্বতী নে অন্য কোনোৱা এজন সেই বিষয়ে সঠিককৈ কোৱা টান। এই কলাপচন্দ্ৰই সম্ভৱতঃ 'শ্ৰীৰামকীৰ্তন'ত উল্লেখ কৰা 'ৰামায়ণচন্দ্ৰিকা'ৰ কবি।  

## বাহ্যিক সংযোগ

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
অসমীয়া ভাষাৰ আলোচনা সভা

**অসমীয়া ভাষাৰ আলোচনা সভা**ৰ জন্ম হয় ১৮৯০ চনৰ ১৩ নৱেম্বৰ দেওবাৰে লম্বোদৰ বৰাৰ বাসগৃহত অনুষ্ঠিত হোৱা আলোচনামৰ্মে। এই সভাৰ সৈতে  লম্বোদৰ বৰা, পণ্ডিত জয়দেৱ শৰ্মা, কালিনাথ হাজৰিকা, বংশীধৰ বৰুৱা, ঘনকান্ত চলিহাৰ আদি উল্লেখযোগ্য ব্যক্তিসকল জড়িত আছিল । 

## উদ্দেশ্য

অসমীয়া ভাষাৰ আলোচনা সভাৰ প্ৰাথমিক উদ্দেশ্য বহুমুখী আছিল:

# প্ৰতিষ্ঠান স্থাপনঃ এই সভাৰ লক্ষ্য আছিল সমাজৰ ভিতৰত বৌদ্ধিক আৰু সাংস্কৃতিক বৃদ্ধিৰ বাবে পুথিভঁৰাল আৰু টাউন হলৰ দৰে মূল প্ৰতিষ্ঠান স্থাপন কৰা।
# হেমকোষ অভিধানৰ বাবে ধন সংগ্ৰহঃ এই সভাই হেমকোষ অভিধানৰ বাবে আগতীয়াকৈ ধন সংগ্ৰহৰ প্ৰচেষ্টা হাতত লৈছিল।
# প্ৰকাশন সাহায্যঃ গ্ৰন্থ প্ৰকাশত সহায় সহযোগিতা কৰাৰ প্ৰয়াস কৰা হৈছিল, যাৰ ফলত অসমৰ সাহিত্যিক পৰিৱেশ সমৃদ্ধ হৈছিল।
# কেটেলগিং আৰু সংৰক্ষণ: হাতেলিখা পুথিৰ তালিকা প্ৰনয়ণ, পুৰণি পুথিৰ সংৰক্ষণ,নথিভুক্তকৰণ কৰা কাৰ্যত সভাই গুৰুত্ব আৰোপ কৰা।
# ধৰ্মীয় আৰু সাংস্কৃতিক পদক্ষেপঃ অসমীয়া সংস্কৃতিৰ অবিচ্ছেদ্য অংগ হল নামঘৰ। নামঘৰ নিৰ্মাণৰ দৰে পদক্ষেপৰ ওপৰতো সভাই গুৰুত্ব আৰোপ কৰে । 

## সভাৰ সৈতে জড়িত ব্যক্তিসকল
অসমীয়া ভাষাৰ আলোচনা সভাৰ জড়িত হৈ প্ৰাৰম্ভিক কালতে তেজপুৰ চহৰৰ লগতে  অসমীয়া ভাষা আৰু সংস্কৃতিৰ প্ৰচাৰ,প্ৰসাৰ আৰু সংৰক্ষণৰ যি বিশেষ প্ৰচেষ্টা আৰম্ভ কৰিছিল সেই কেইগৰাকীমান বিশেষ ব্যক্তিৰ নাম উল্লেখ কৰা হ'ল  -  
লম্বোদৰ বৰা, 
পণ্ডিত জয়দেৱ শৰ্মা, 
কালিনাথ হাজৰিকা, 
বংশীধৰ বৰুৱা, 
ঘনকান্ত চলিহা। 

## লগতে পঢ়ক
* বাণ ৰঙ্গমঞ্চ
* অসমীয়া ভাষা উন্নতি সাধিনী সভা
* তেজপুৰ

## তথ্য সংগ্ৰহ

শ্ৰেণী:অনুষ্ঠান প্ৰতিষ্ঠান
ৰত্নাকৰ কন্দলী

**ৰত্নাকৰ কন্দলী** শংকৰদেৱৰ সমসাময়িক এজন কবি-সাহিত্যিক আছিল। দৈত্যাৰি ঠাকুৰৰ শঙ্কৰ-মাধৱৰ চৰিতত পোৱা যায় যে মহাপুৰুষ ধুৱাহাট-বেলগুৰিত থাকোঁতে ৰত্নাকৰ কন্দলী নামে এজনে নিতৌ গীতা পাঠ কৰিছিল। সম্ভৱতঃ এই ৰত্নাকৰ কন্দলীয়েই কীৰ্তনৰ অন্তৰ্ভুক্ত হোৱা সহস্ৰনাম বৃত্তান্তৰ ৰচক। ৰত্নাকৰ কন্দলীয়েই সম্ভৱতঃ স্কন্দপুৰণৰ অনুবাদ ব্ৰহ্মগীতা আৰু গীতাকীৰ্তনৰো ৰচক। 

## ৰচনাৱলী
ৰত্নাকৰ কন্দলীৰ ৰচনাৱলী তিনিখন বুলি অনুমান কৰা হয়। সেই কেইখন হ'ল- 
#সহস্ৰনাম বৃত্তান্ত
#স্কন্দপুৰণৰ অনুবাদ ব্ৰহ্মগীতা 
#গীতাকীৰ্তন 

## তথ্যসূত্ৰ


শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
যথাৰীতি (গ্ৰন্থ)

**যথাৰীতি** হৈছে সমালোচক প্ৰভাত বৰাৰ এখন অতিশয় গুৰুত্বপূৰ্ণ সাহিত্য-সমালোচনাধৰ্মী প্ৰবন্ধ সংকলন। প্ৰাচ্য আৰু পাশ্চাত্য সাহিত্যতত্ত্বৰ আলোকত অসমীয়া সাহিত্যৰ লগতে বিশ্বসাহিত্যৰ বিবিধ প্ৰসংগই এই গ্ৰন্থখনত ঠাই পাইছে।

## গ্ৰন্থকাৰৰ চমু পৰিচয়

অসমীয়া সাহিত্য-সমালোচনাৰ ক্ষেত্ৰখনলৈ বিশিষ্ট বৰঙণি যোগোৱা সমালোচক প্ৰভাত বৰাই স্কুলীয়া আৰু কলেজীয়া শিক্ষা শিৱসাগৰতে সম্পন্ন কৰি পৰবৰ্তীসময়ত উচ্চশিক্ষাৰ বাবে এলাহাবাদ বিশ্ববিদ্যালয়লৈ যায় আৰু প্ৰফেছৰ বি. ডি. এন. সাহায়, প্ৰফেছৰ ৱাই. পি. সাহায় আদি প্ৰসিদ্ধ শিক্ষাগুৰুৰ সান্নিধ্যত গুৰুমন্ত্ৰ লাভ কৰে। অধ্যয়নৰ বিস্তাৰ আৰু গভীৰতাৰ সত্ত্বেও স্বভাৱজাত আলস্যৰ বাবেই প্ৰভাত বৰাৰ প্ৰকাশিত ৰচনাৰ সংখ্যা যথেষ্ট কম। তথাপি সাহিত্য-সমালোচনামূলক ৰচনাসমূহৰ ফালৰ পৰা প্ৰভাত বৰা অসমীয়া আধুনিক সাহিত্যৰ যুগটোত হীৰেন গোহাঁই ৰ পাছতে এখন গুৰুত্বপূৰ্ণ স্থান পাবলগীয়া সমালোচক।

## গ্ৰন্থখনৰ অন্তৰ্গত প্ৰবন্ধসমূহ

***যথাৰীতি*** ৰ আলোচ্য বিষয়ক ক্ৰমে ক, খ, গ, ঘ এই চাৰিটা উপবিভাগত ভাগ কৰা হৈছে আৰু এই উপবিভাগসমূহত ক্ৰমে অসমীয়া সাহিত্য, পাশ্চাত্য সাহিত্য,সাক্ষাত্কাৰ আৰু সোঁৱৰণী লেখাই ঠাই পাইছে। এই বিভাগকেইটাত সামৰি লোৱা প্ৰবন্ধবোৰ হৈছে--

### ক

* আনন্দৰাম ঢেকিয়াল ফুকন: অসমত আধুনিক ঐতিহ্যৰ বিস্তাৰ 
* ৰসবাজ বেজবৰৱা আৰু আধুনিক অসমীয়া সাহিত্যৰ ঐতিহ্য
* চন্দ্ৰকুমাৰ আগৰৱালাৰ 'বীণ-ব'ৰাগী'
* কীৰ্তন: এটি টোকা
* বিৰিঞ্চি কুমাৰ বৰুৱাৰ উপন্যাস দুখনৰ বাটচ'ৰাত
* মুনীন বৰকটকী: সাহিত্য আৰু ঐতিহ্য
* ফৰাচী কাব্য-ঐতিহ্যৰ আঁত ধৰি অজিৎ বৰুৱাৰ কবিতাৰ বিষয়ে যৎকিঞ্চিৎ
* এখন প্ৰেমৰ উপন্যাস: এটি সমালোচনা
* সৌৰভ চলিহাৰ গল্প: এটি অনুসন্ধান
* তুষাৰৰূপৰ পৃষ্ঠভূমি সৌৰভ কুমাৰ চলিহাৰ গল্প
* মহিম বৰাৰ কবিতা
* নিৰ্মলপ্ৰভা বৰদলৈৰ কবিতা
* ড° হীৰেন গোহাঁই
* ড° হীৰেন গোহাঁইৰ বৌদ্ধিক পৰিক্ৰমাৰ চাৰিটা দশক
* অপূৰ্ব শৰ্মাৰ 'বাঘে টাপুৰ ৰাতি'
* অপূৰ্ব শৰ্মাৰ গল্প: এটি চমু টোকা
* হৰেকৃষ্ণ ডেকাৰ 'সানমিহলি বৰ্ণমালা'ৰ সাধনা 
* আশীৰ পৰৱৰ্তী অসমীয়া কবিতা/১৪২
* হৰেকৃষ্ণ ডেকাৰ ইংৰাজীলৈ অনূদিত কাব্যগ্ৰন্থ 'ছি-স্কেয়াৰ'ৰ পাতনি/১৬৪

### খ
* ৰোমাণ্টিচিৰ অ-আ
* লাতিন আমেৰিকাৰ সাহিত্য-সংস্কৃতি, যাদুকৰী বাস্তৱ আৰু গেব্ৰিয়েল গাৰ্টিয়া
* মাৰ্কেজ
* কথাস্তৰ: আমি আৰু ডন কিহতে/আমি ডন কিহতে
* বৰ্হেছৰ সপোনৰ বাঘ আৰু কিছুমান আন কথা
* অৰ্হান পামুকৰ 'মাই নেইম্ ইজ ৰে'ড্'
* 'ছেইলিং টু বাইজানটিয়াম': পামুকৰ সন্ধানত
* মিচেল ফুকো
* ৰ'লা বাৰ্থ
* 'পেৰিছ ৰিভিউ'ৰ সাক্ষাৎকাৰ

### গ
* কল্পনাতে যদি চৰিত্ৰ দিব খোজে সি 'ফ্লেট' হৈ যাব: মহিম বৰা
* কথোপকথন: নীলমণি ফুকনৰ সৈতে
* অধ্যয়নপ্ৰীতি আৰু ব্যক্তিগত পুথিভঁৰাল, কথোপকথন: জীৱন নৰহ

### ঘ
* হেম বৰুৱাৰ ৰামধেনু-প্ৰতিভাৰ সোঁৱৰণত
* জাক্ ডেৰিডা: ব্যক্তিগত শ্ৰদ্ধাঞ্জলি
* মহেন্দ্ৰ বৰা: এটি দুখৰ কবিতা

## তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী: প্ৰবন্ধ
সঞ্জয় লীলা ভণশালী

**সঞ্জয় লীলা ভণশালী** (; জন্ম: ২৪ ফেব্ৰুৱাৰী ১৯৬৩), যেওঁ তেখেতৰ আদ্যক্ষৰ **এছএলবি** দ্বাৰাও পৰিচিত, হৈছে এজন ভাৰতীয় চলচ্চিত্ৰ নিৰ্মাতা, প্ৰযোজক আৰু সংগীত সুৰকাৰ। তেওঁ হিন্দী চলচ্চিত্ৰত কামৰ বাবে পৰিচিত। তেওঁ ৭টা ৰাষ্ট্ৰীয় চলচ্চিত্ৰ বঁটা আৰু ১২টা ফিল্মফেয়াৰ বঁটা (ইয়াৰে পাঁচটা শ্ৰেষ্ঠ পৰিচালকৰ বাবে)কে ধৰি কেইবাটাও বঁটা লাভ কৰাৰ উপৰিও বাফটা বঁটাৰ বাবে মনোনয়ন লাভ কৰিছে। ২০১৫ চনত ভাৰত চৰকাৰে তেওঁক চতুৰ্থ সৰ্বোচ্চ অসামৰিক বঁটা পদ্মশ্ৰীৰে সম্বৰ্ধনা জনায়। নান্দনিকতা, সাংগীতিক দূদৃষ্টি আৰু পিৰিয়ড ছবিৰ ব্যৱহাৰৰ বাবে সমালোচকৰ প্ৰশংসিত ভণশালীক ভাৰতীয় চিনেমাৰ অন্যতম শ্ৰেষ্ঠ চলচ্চিত্ৰ নিৰ্মাতা হিচাপে গণ্য কৰা হয়।

ভণশালীৰ পৰিচালকীয় আত্মপ্ৰকাশ আছিল ৰোমান্টিক মিউজিকেল *[[খাম’শ্বী: দ্য মিউজিকেল]]* (১৯৯৬)। তেওঁ ৰোমান্টিক ছবি *[[হম দিল দে চুকে ছনম]]* (১৯৯৯) আৰু *[[দেৱদাস (২০০২ হিন্দী চলচ্চিত্ৰ)|দেৱদাস]]*ৰ (২০০২) জৰিয়তে মূলসুঁতিৰ আৰু সমালোচনাত্মক দুয়োটা সফলতা লাভ কৰে, যাৰ পিছৰখন অনৈংৰাজী ভাষাত শ্ৰেষ্ঠ ছবিৰ বাফটা বঁটাৰ বাবে মনোনীত হয়। *[[ব্লেক (২০০৫ চলচ্চিত্ৰ)|ব্লেক]]* (২০০৫) ছবি পৰিচালনাৰ বাবে তেওঁ হিন্দী ভাষাৰ শ্ৰেষ্ঠ বৈশিষ্ট্যপূৰ্ণ ছবিৰ ৰাষ্ট্ৰীয় চলচ্চিত্ৰ বঁটা লাভ কৰে। তেওঁৰ পৰৱৰ্তী মুক্তিৰ ছবি *চাঁৱৰিয়া* (২০০৭) আৰু *গুজাৰিশ্ব* (২০১০) বক্স অফিচত ফ্লপ হৈছিল। পিছৰ ছবিখনে তেওঁৰ সংগীত সুৰকাৰ হিচাপে আত্মপ্ৰকাশ কৰে। তেওঁ নিজৰ বেনাৰ ভণশালী প্ৰডাকশ্বনৰ অধীনতো প্ৰযোজনা আৰম্ভ কৰে।

ভণশালীয়ে ট্ৰেজিক ৰোমাঞ্চ *গোলিয়োঁ কী ৰসলীলা ৰাম-লীলা* (২০১৩), আৰু শীৰ্ষ উপাৰ্জনকাৰী পিৰিয়ড ছবি *বাজীৰাৱ মস্তানী* (২০১৫) আৰু *পদ্মাৱত*ৰ (২০১৮) জৰিয়তে নিজৰ মৰ্যাদাক আৰু অধিক শক্তিশালী কৰি তুলিছিল। বাজীৰাৱ মস্তানীৰ বাবে শ্ৰেষ্ঠ পৰিচালনাৰ ৰাষ্ট্ৰীয় চলচ্চিত্ৰ বঁটা আৰু পদ্মাৱতৰ বাবে শ্ৰেষ্ঠ সংগীত পৰিচালনাৰ ৰাষ্ট্ৰীয় চলচ্চিত্ৰ বঁটা লাভ কৰে। ইয়াৰ পিছত তেওঁ বায়’পিক *গংগুবাঈ কাঠিয়াৱাড়ী* (২০২২) পৰিচালনা কৰি আৰু অধিক ৰাষ্ট্ৰীয় আৰু ফিল্মফেয়াৰ বঁটা লাভ কৰে। ২০২৪ চনত ভণশালীয়ে ভণশালী মিউজিক নামৰ নিজাকৈ সংগীত লেবেল আৰম্ভ কৰে।

## প্ৰাথমিক জীৱন
১৯৬৩ চনৰ ২৪ ফেব্ৰুৱাৰীত দক্ষিণ বম্বেৰ ভূলেশ্বৰত এটা গুজৰাটী জৈন পৰিয়ালত সঞ্জয় লীলা ভাঞ্চালীয়ে জন্মগ্ৰহণ কৰিছিল। তেওঁৰ মা লীলায় জীৱন নিৰ্বাহৰ বাবে কাপোৰ চিলাই কৰিছিল। তেওঁ ঘৰতে গুজৰাটী ভাষা কয় আৰু গুজৰাটী খাদ্য, সংগীত, সাহিত্য আৰু স্থাপত্যক ভাল পায়।

তেওঁৰ ভনী বেলা ভণশালী ছেগলে *শ্বীৰীঁ ফৰহাদ কী তো নিকল পড়ী* (২০১২) পৰিচালনা কৰিছে, যাৰ বাবে তেওঁ চিত্ৰনাট্য লিখিছে। আনহাতে বেলাৰ কন্যা শ্বৰমীন ছেগলে তেওঁৰ প্ৰডাকশ্বনৰ অধীন *মলাল* (২০১৯) ছবিখনত অভিনেত্ৰী হিচাপে আত্মপ্ৰকাশ কৰিছে, য’ত তেওঁ সহলেখক আৰু সুৰকাৰ হিচাপেও কাম কৰিছিল।

## পাদটীকা

## তথ্যসূত্ৰ
ভাৰতৰ সংৰক্ষিত আৰু নিষিদ্ধ অঞ্চল

**বিদেশী (সংৰক্ষিত অঞ্চল) আইন, ১৯৫৮**ত উল্লেখ কৰা হৈছে যে, ভাৰতৰ কিছুমান অঞ্চল (মূলতঃ উত্তৰ-পূব ভাৰতৰ) ভ্ৰমণ কৰিবলৈ অনা-ভাৰতীয় নাগৰিকৰ বাবে সংৰক্ষিত এলেকাৰ অনুমতি (PAP)ৰ প্ৰয়োজন। এই অনুমতি পত্ৰ লাভ কৰিবলৈ হ’লে কিছুমান বিশেষ প্ৰয়োজনীয়তা পূৰণ কৰিব লাগিব। এই অঞ্চলসমূহৰ বাসিন্দা নোহোৱা ভাৰতীয় নাগৰিকসকলকো এই স্থানসমূহত প্ৰৱেশ কৰিবলৈ ইনাৰ লাইন পাৰ্মিট (আই এল পি)ৰ প্ৰয়োজন। ইনাৰ লাইন পাৰ্মিট লাভ কৰাটো যথেষ্ট সহজ।

তদুপৰি “বিদেশী (নিষিদ্ধ অঞ্চল) আদেশ, ১৯৬৩’’ত উল্লেখ আছে যে, ভাৰতৰ কিছুমান বিশেষ অঞ্চল ভ্ৰমণ কৰিবলৈ অনা-ভাৰতীয় লোকৰ বাবে *নিষিদ্ধ এলেকা অনুমতি* (RAP)ৰ প্ৰয়োজন। ২০০৯ চনৰ পৰা আন্দামান আৰু নিকোবৰ দ্বীপপুঞ্জৰ কেন্দ্ৰীয় শাসিত অঞ্চলৰ কিছু অংশ আৰু ছিকিম ৰাজ্যৰ কিছু অংশ ভ্ৰমণৰ বাবে আৰ এ পিৰ প্ৰয়োজন হয়। আৰএপি সাধাৰণতে ব্যক্তিগত ভ্ৰমণকাৰীৰ বাবে উপলব্ধ আৰু বহিঃৰাজ্যৰ দূতাবাসৰ দ্বাৰা বা আনকি কিছুমান ক্ষেত্ৰত যেনে প’ৰ্ট ব্লেয়াৰৰ বীৰ চাভাৰকাৰ আন্তঃৰাষ্ট্ৰীয় বিমানবন্দৰেও ইয়াক ঠাইতে জাৰি কৰিব পাৰে। ভাৰতীয় নাগৰিকক নিষিদ্ধ অঞ্চল ভ্ৰমণ কৰিবলৈ বিশেষ অনুমতিৰ প্ৰয়োজন নাই।
## সংৰক্ষিত আৰু নিষিদ্ধ অঞ্চলৰ তালিকা৷
২০১৮ চনৰ মতে,
### সংৰক্ষিত অঞ্চল
*সমগ্ৰ অৰুণাচল প্ৰদেশ
*হিমাচল প্ৰদেশৰ কিছু অংশ
*জম্মু-কাশ্মীৰৰ কিছু অংশ
*সমগ্ৰ মণিপুৰ
*সমগ্ৰ মিজোৰাম
*সমগ্ৰ নাগালেণ্ড
*ৰাজস্থানৰ কিছু অংশ
*সমগ্ৰ ছিকিম (আংশিকভাৱে সংৰক্ষিত অঞ্চলত আৰু আংশিকভাৱে নিষিদ্ধ অঞ্চলত)
*উত্তৰাখণ্ডৰ কিছু অংশ
### নিষিদ্ধ অঞ্চল
*আন্দামান আৰু নিকোবৰ দ্বীপপুঞ্জৰ কিছু অংশ। ২০১৮ চনৰ পৰা ৩০টা বসতিপ্ৰধান দ্বীপত বিদেশীসকলৰ বাবে আৰু RAPৰ প্ৰয়োজন নাই।
*ছিকিমৰ কিছু অংশ৷
### পূৰ্বে সংৰক্ষিত আৰি নিষিদ্ধ অঞ্চল
* সমগ্ৰ মণিপুৰ
* সমগ্ৰ মিজোৰাম 
* সমগ্ৰ নাগালেণ্ড
* সমগ্ৰ লাক্ষাদ্বীপ
* লাডাখৰ কিছু অংশ
## সাধাৰণ সংৰক্ষিত এলেকাৰ অনুমতিৰ বাবে প্ৰয়োজন
*পৰ্যটকসকলে কমেও ২ জনীয়া গোটত যাত্ৰা কৰিব লাগিব
*পঞ্জীয়নভুক্ত ট্ৰেভেল এজেণ্টৰ সৈতে যাত্ৰা কৰিব লাগিব
*কিছুমান অঞ্চলত কেৱল কিছুমান নিৰ্দিষ্ট প্ৰৱেশ/প্ৰস্থান স্থানৰ অনুমতি দিয়া হৈছে। কিছুমান বিশেষ অঞ্চলত অ-ভাৰতীয়সকলে একেবাৰেই প্ৰৱেশ কৰিব নোৱাৰিব৷
*পাকিস্তান, বাংলাদেশ, চীন আৰু ম্যানমাৰৰ নাগৰিকে গৃহ পৰিক্ৰমা মন্ত্ৰালয়ৰ অনুমোদন লৈহে পিএপি লাভ কৰিব পাৰিব৷

সাধাৰণতে পিএপিৰ সময়সীমা ১০ দিন, আৰু ৭ দিনৰ বাবে বৃদ্ধি কৰাৰ বিকল্প থাকে। গৃহ পৰিক্ৰমা মন্ত্ৰালয়ে এই পিএপি জাৰি কৰে। কিন্তু সংশ্লিষ্ট ভাৰতীয় ৰাজ্যসমূহৰ বিভিন্ন কৰ্তৃপক্ষইও পিএপি জাৰি কৰিব পাৰে, লগতে বিদেশত থকা ভাৰতীয় মিছনসমূহেও জাৰি কৰিব পাৰে। সাধাৰণতে ট্ৰেভেল এজেণ্টে পৰ্যটকৰ বাবে পিএপি পোৱাৰ বাবে যাৱতীয় কাম কৰে।

## তথ্য সূত্ৰ

শ্ৰেণী:পৰ্যটন
শ্ৰেণী:ভাৰতীয় আইন
শ্ৰেণী:ভাৰতৰ অঞ্চলসমূহ
শ্যাম চৰণ নেগী

**শ্যাম চৰণ নেগী** (জন্ম:১ জুলাই ১৯১৭ – মৃত্যু: ৫ নৱেম্বৰ ২০২২) হিমাচল প্ৰদেশৰ কল্পাৰ এজন ভাৰতীয় বিদ্যালয়ৰ শিক্ষক আছিল, যিয়ে ১৯৪৭ চনত ভাৰতত বৃটিছ শাসনৰ অন্ত পৰাত ১৯৫১ চনৰ শেষৰ ফালে ভাৰতৰ সাধাৰণ নিৰ্বাচনত প্ৰথম ভোটদান কৰিছিল যদিও সেই প্ৰথম নিৰ্বাচনৰ বাবে বেছিভাগ ভোটগ্ৰহণ ১৯৫২ চনৰ ফেব্ৰুৱাৰী মাহত হৈছিল; হিমাচল প্ৰদেশত ছমাহ আগতে নিৰ্বাচনৰ ভোটগ্ৰহণ হৈছিল, কাৰণ ফেব্ৰুৱাৰী আৰু মাৰ্চ মাহত তাত বতৰ বেয়া হোৱাৰ সম্ভাৱনীয়তা থাকে আৰু সেই সময়ছোৱাত প্ৰচণ্ড বৰফ পৰিলে নাগৰিকসকলৰ বাবে ভোট কেন্দ্ৰত উপনীত হৈ ভোটদান কৰাটো অসম্ভৱ হৈ পৰিলহেঁতেন৷ নেগী ভোটগ্ৰহণকাৰী দলটোৰ এজন সদস্য আছিল আৰু তেওঁ স্পষ্টভাৱে সোঁৱৰণ কৰিছিল যে, তেওঁ প্ৰথমবাৰৰ বাবে *শ্বনথং* ভোটগ্ৰহণ কেন্দ্ৰত ভোটদান কৰিছিল আৰু তেওঁৰ ভোটগ্ৰহণকাৰী দলটোৱে পূৰ্বানী – ৰিব্বা – মোৱাৰং – নেছঙত ভোটগ্ৰহণ কৰিবলৈ ১০ দিনৰ বহু দূৰ যাত্ৰা কৰিবলগীয়া হৈছিল। ১৯৫১ চনৰ ২৫ অক্টোবৰত নেগীয়ে প্ৰথম ভোটদান কৰে। ১৯৫১ চনৰ পৰা মৃত্যুৰ আগলৈকে তেওঁ প্ৰতিটো সাধাৰণ নিৰ্বাচনতে ভোটদান কৰিছিল আৰু তেওঁক ভাৰতৰ আটাইতকৈ বয়সীয়াল ভোটাৰৰ লগতে ভাৰতৰ প্ৰথম ভোটাৰ বুলিও বিশ্বাস কৰা হয়। শ্যাম চৰণ নেগীয়ে হিন্দী ছবি *চনম ৰে*তো বিশেষ অভিনয় কৰিছিল।

৩৪ সংখ্যক ভোটদান কৰাৰ মাত্ৰ তিনিদিন পিছতে ২০২২ চনৰ ৫ নৱেম্বৰত ১০৫ বছৰ বয়সত নেগীৰ মৃত্যু হয়।

তেওঁৰ মৃত্যুৰ খবৰ পোৱাৰ পিছত ভাৰত চৰকাৰে নেগীক কল্পাত সম্পূৰ্ণ ৰাজ্যিক সন্মানেৰে দাহ কৰা হ'ব বুলি ঘোষণা কৰে।
## সন্মান
২০১০ চনত ভাৰতৰ তেতিয়াৰ মুখ্য নিৰ্বাচন আয়ুক্ত নবীন চাওলাই নিৰ্বাচন আয়োগৰ হীৰক জয়ন্তী উদযাপনৰ অংশ হিচাপে নেগীৰ গাঁও পৰিভ্ৰমণ কৰি তেওঁক সন্মান জনায়।

২০১৪ চনত গুগল ইণ্ডিয়াই এক *ৰাজহুৱা সেৱা ঘোষণা* প্ৰস্তুত কৰিছিল, য'ত নেগীয়ে স্বাধীন ভাৰতৰ প্ৰথম নিৰ্বাচনত অংশগ্ৰহণৰ কথা কৈছিল আৰু দৰ্শকক ভোটদানৰ গুৰুত্বৰ কথা সোঁৱৰাই দিছিল।

## তথ্য সূত্ৰ

শ্ৰেণী:শতবৰ্ষীয় ব্যক্তি
শ্ৰেণী:ভাৰতীয় নাগৰিক
শ্ৰেণী:হিমাচল প্ৰদেশৰ ব্যক্তি
শ্ৰেণী:মৃত ব্যক্তি
শুকুলা ঘোঁৰা (গ্ৰন্থ)

**শুকুলা ঘোঁৰা** অসমীয়া লেখক প্ৰবীণা শইকীয়াৰ এখন সামাজিক উপন্যাস। শুকুলা ঘোঁৰা উপন্যাসখন মূলতঃ অসমৰ গ্ৰাম্য সমাজৰ পটভূমিত ৰচিত। উপন্যাসখনত চহা জীৱনৰ ছবি প্ৰতিফলিত হৈছে। উপন্যাসখনত সমাজত প্ৰচলিত অন্ধবিশ্বাসৰ প্ৰভাৱ পৰিছে। মানুহৰ দেহৰ অংগৰ বিচাৰ কৰা, ভূত-প্ৰেত বিশ্বাস, জৰা-ফুকা, ক'লা যাদু, মন্ত্ৰ, তাবিজ আদিৰ বিশ্বাস উপন্যাসখনত প্ৰতিফলিত হৈছে। ঔপন্যাসিকৰ মৃত্যুৰ পাছত উপন্যাসখন প্ৰকাশ পাইছে। 

## ঔপন্যাসিকৰ চমু পৰিচয়
প্ৰবীণা শইকীয়া অসমীয়া সাহিত্যৰ স্বৰাজোত্তৰ কালৰ এগৰাকী বিশিষ্ট লেখক। ১৯৩৬ চনৰ তিনিচুকীয়াত তেখেতৰ জন্ম হয়। ৰামধেনু লগতে তেখেতে মনিদীপ, প্ৰকাশ আলোচনীত সাহিত্য চৰ্চা কৰে। তেখেতে ৰচনা কৰা উপন্যাস সমূহ হ'ল- উত্তৰায়ণ (১৯৬৭), সিংহদুৱাৰ(১৯৮২) আৰু শুকুলা ঘোঁৰা (২০০৫)। তেখেতৰ গল্প সংকলন কেইখনৰ নাম হ'ল- চিত্ৰ তুৰগ (১৯৭৯), অবিনাশী স্বপ্ন (১৯৯০)। অনুবাদ কৰ্ম- অজান দেশত এলিচ (১৯৬৩), দাপোন দেশত (এলিচ), স্নাৰ্ক চিকাৰ (১৯৮২), অমূল্য ৰত্নৰ দ্বীপ, কলামণি। এইগৰাকী লেখিকাই অতি কম বয়সত ১৯৯৯ চনত মৃত্যুবৰণ কৰে।

## চৰিত্ৰ
উপন্যাসখনত সন্নিৱিষ্ট চৰিতসমূহ হ'ল;  হেমধৰ, সাৱিত্ৰী, হেমধৰৰ মাক, যশোদা বুঢ়ী, সোণকণ, মাধৱ, সোণেশ্বৰ, যদু, ফেচুঁ, প্ৰেমকান্ত বায়ন, অপেছৰী (তিলোত্তমা), সপোন ককাইদেউ, গোপাল, ইলাহী, কৰিম, বায়ননী, মাধৱ, হাইঠা, থানু ইত্যাদি।

## উপন্যাসখনৰ চমু কাহিনী
এই উপন্যাসখন মূলতঃ চৰিত্ৰ প্ৰধান উপন্যাস। উপন্যাসখনত প্ৰতিটো চৰিত্ৰৰ লগত একোটা কাহিনী উপস্থাপন কৰিছে। উপন্যাসখনত সাৱিত্ৰী চৰিত্ৰটোক এটা শোষিত চৰিত্ৰ হিচাপে দেখুওৱা হৈছে। সাৱিত্ৰী কিদৰে অন্ধবিশ্বাসৰ বলি হৈ শাহুৱেকৰ দ্বাৰা শোষিত হ'ব লগা হয়, যাৰ বাবে আত্মহত্যাৰ দৰে পথ বাচিব লগা হয়, সেইকথা উপন্যাসখনৰ মাজেৰে প্ৰতিফলিত হৈছে। সাবিত্ৰী হেমধৰৰ ঘৈণীয়েক। হেমধৰ শিক্ষিত যদিও অন্ধবিশ্বাসৰ বিৰোধিতা কৰিব পৰা নাই। যশোদা এটা সাহসী আৰু প্ৰতিবাদী চৰিত্ৰ। তেওঁ সমাজৰ কুসংস্কাৰৰ বিৰুদ্ধে মাত মাতিছে। যশোদাৰ মাজত এটা ক্ষীণ নাৰীবাদ প্ৰকাশ পাইছে। সমাজত নাৰীক পুৰুষৰ সমানে বহিব দিয়া হোৱা নাছিল। যাৰ বাবে যশোদাই প্ৰতিবাদ কৰিছে। কিন্তু অৱশেষত হাৰ মানি মৃত্যুবৰণ কৰিছে। উপন্যাসখনত এটা বগা ঘোঁৰাৰ কথা কোৱা হৈছে। সকলোৱে ঘোঁৰাটোক দেৱতা বা ঐশ্বৰিক শক্তি বুলি ভাৱিছিল। কিন্তু ঘোঁৰাটো ইলাহীৰহে আছিল। অপেছৰীক ইচ্ছাৰ বিৰুদ্ধে প্ৰেমকান্তই বিয়া দিব লয়, কিন্তু তাই বিয়াৰদিনাই পলাই যায়। উপন্যাসখনত বাস্তৱ জীৱনৰ কিছুমান ঘটনা প্ৰকাশ পাইছে। 

শ্ৰেণী:অসমীয়া উপন্যাস

## তথ্য সংগ্ৰহ
আপাটানি

**আপাটানি** অৰুণাচল প্ৰদেশৰ নিম্ন সোৱনশিৰি অঞ্চলৰ জিৰো উপত্যকাত বসবাস কৰা এটা জনগোষ্ঠীৰ নাম৷
## সংস্কৃতি আৰু জীৱন নিৰ্বাহ পদ্ধতি
আপাটানি লোকসকলে কৃষিৰ বাবে কোনো জীৱ-জন্তু বা যন্ত্ৰৰ ব্যৱহাৰ নোহোৱাকৈ তেওঁলোকৰ পানী খেতি পদ্ধতিৰে ধান উৎপাদন কৰে আৰু তেওঁলোকৰ কৃষি ব্যৱস্থা ব্যাপক। তেওঁলোকৰ বহনক্ষম সামাজিক বন ব্যৱস্থাও তেনেকুৱাই। ইউনেস্কোৱে আপাটানি উপত্যকাক ইয়াৰ "অতি উচ্চ উৎপাদনশীলতা" আৰু পৰিৱেশ সংৰক্ষণৰ "অনন্য" পদ্ধতিৰ বাবে বিশ্ব ঐতিহ্য ক্ষেত্ৰ হিচাপে অন্তৰ্ভুক্ত কৰাৰ প্ৰস্তাৱ দিছে।

পূব হিমালয়ৰ অন্যতম প্ৰধান জনগোষ্ঠী আপাটানিসকলৰ পদ্ধতিগত ভূমি ব্যৱহাৰৰ পদ্ধতি আৰু প্ৰাকৃতিক সম্পদ ব্যৱস্থাপনা আৰু সংৰক্ষণৰ চহকী পৰম্পৰাগত পৰিৱেশগত জ্ঞান থকা এক সুকীয়া সভ্যতা আছে, যিটো শতিকাজুৰি অনানুষ্ঠানিক পৰীক্ষা-নিৰীক্ষাৰ জৰিয়তে আহৰণ কৰা হৈছে। বিভিন্ন উৎসৱ, কৌশলপূৰ্ণ হস্ততাঁতৰ আৰ্হি, বেত আৰু বাঁহৰ শিল্পকৰ্মৰ দক্ষতা আৰু বুল্যান নামৰ সজীৱ পৰম্পৰাগত গাঁও পৰিষদৰ বাবে জনগোষ্ঠীটোৱে নিজৰ ৰঙীন সংস্কৃতিৰ বাবে পৰিচিত। ইয়াৰ ফলত জিৰো উপত্যকা এটা জীৱন্ত সাংস্কৃতিক পৰিৱেশৰ এটা ভাল উদাহৰণ হৈ পৰিছে য'ত মানুহ আৰু পৰিৱেশ পৰিৱৰ্তিত সময়ৰ মাজেৰেও আন্তঃনিৰ্ভৰশীলতাৰ অৱস্থাত একেলগে সু-সমতাপূৰ্ণভাৱে নিজৰ অস্তিত্ব ৰক্ষা কৰি আহিছে, এনে সহাৱস্থানক পৰম্পৰাগত ৰীতি-নীতি আৰু আধ্যাত্মিক বিশ্বাস ব্যৱস্থাই পথ নিৰ্দেশ কৰি আহিছে।


Apatani tribal woman.jpg|হোৰা লৈ পথাৰলৈ যোৱাৰ পৰত আপাটানি মহিলা 
Apatani Tribe.jpg| মুৰুং উৎসৱৰ সময়ত জাতীয় সাজ পৰিহিতা আপাটানি মহিলা 

## তথ্য সূত্ৰ

শ্ৰেণী:অৰুণাচল প্ৰদেশৰ জনগোষ্ঠী
শ্ৰেণী:পাৰ্বত্য জনগোষ্ঠী
শ্ৰেণী:উত্তৰ পূব ভাৰত
অগ্নি মন্দিৰ

**অগ্নি মন্দিৰ** (গুজৰাটী: અગિયારી, ৰোমানাইজড: agiyārī ) হৈছে পাৰস্য প্ৰাচীন ধৰ্ম জৰথুষ্ট্ৰবাদ অনুগামীসকলৰ উপাসনাস্থলী।]  জৰথুষ্ট্ৰবাদত আতাৰ বা জুই, আবান, পানীৰ সৈতে একেলগে আনুষ্ঠানিক বিশুদ্ধতাৰ প্রতিনিধি। পৰিষ্কাৰ, বগা "শুদ্ধিকৰণ অনুষ্ঠানৰ বাবে ছাই" ক আনুষ্ঠানিক জীৱনৰ আধাৰ হিচাপে গণ্য কৰা হয়, যিবোৰ "মূলতঃ ঘৰুৱা জুইৰ চোৱা-চিতা কৰাৰ বাবে উপযুক্ত ৰীতি-নীতি, কিয়নো মন্দিৰটো [জুই] হৈছে নতুন পৰম্পৰালৈ উঠা চুলাৰ জুইৰ।"[is] কাৰণ, যিজনে "হাতত ইন্ধন লৈ জুইৰ বাবে ত্যাগ কৰে..., তেওঁক সুখ দিয়া হয়"। ২০২১ চনলৈকে বিশ্বত ১৬৭ টা অগ্নি মন্দিৰ আছিল, ইয়াৰে ৪৫ টা মুম্বাইত, ১০৫ টা ভাৰতৰ বাকী অংশত, ১৭ টা আন দেশত।  ইয়াৰে মাত্ৰ নটা (ইৰাণত এটা আৰু ভাৰতত আঠটা) আতাশ বেহৰাম নামেৰে জনাজাত মূল মন্দিৰ;  বাকীবোৰ হৈছে এজিয়াৰী নামেৰে জনাজাত সৰু মন্দিৰবোৰ।
বেংক অব হিন্দুস্থান

**ভাৰতৰ প্ৰথমটো বেংকটোৰ নাম বেংক অব হিন্দুস্থান।** প্ৰথম ভাৰতীয় বেংক যিটো হৈছে “**বেংক অব হিন্দুস্থান**(Bank Of Hindustan)” ১৭৭০ চনত স্থাপন কৰা হৈছিল**।** **আলেকজেণ্ডাৰ এণ্ড কোম্পানীৰ এজেন্সী হাউছে ইয়াক স্থাপন কৰিছিল।**

১৮ শতিকাৰ তিনিটা অৰ্থনৈতিক সংকটৰ পৰা এই বেংকটো ৰক্ষা পৰিল:

* ১৮১৯ চনৰ বিষণ্ণতা
* ব্ৰিটিছ এজেন্সী হাউচ পামৰ এণ্ড কোম্পানীৰ বিফলতা
* ১৮৩২ চনৰ বেংকিং সংকট

ভাৰতত ব্ৰিটিছ ইষ্ট ইণ্ডিয়া কোম্পানীৰ শাসনকালত প্ৰথমে কাগজৰ মুদ্ৰা জাৰি কৰা হৈছিল। প্ৰথম কাগজৰ নোট ১৮ শতিকাৰ শেষৰ ফালে **বেংক অৱ হিন্দুস্তান** আৰু **প্ৰেচিডেন্সি বেংক** আদি ব্যক্তিগত বেংকে জাৰি কৰিছিল। ১৮৬১ চনৰ কাগজৰ মুদ্ৰা আইনৰ জৰিয়তে ব্ৰিটিছ চৰকাৰে ভাৰতক কাগজৰ নোট জাৰি কৰাৰ একচেটিয়া অধিকাৰ প্ৰদান কৰে। ১৮৩০-১৮৩২ চনত ইয়াক বিলুপ্ত কৰা হয়।

শ্ৰেণী:বিত্তীয় প্ৰতিষ্ঠান
চণ্ডীদাস

**চণ্ডীদাস** () মধ্যযুগীয় ভাৰতৰ এজন বাংলা কবি আছিল অথবা সম্ভৱতঃ এজনতকৈও অধিক একেনামৰ ব্যক্তি আছিল। তেওঁ মধ্যযুগীয় বাংলা ভাষাত ৰাধা আৰু কৃষ্ণৰ প্ৰেমৰ বৰ্ণনাৰে ১২৫০ টাতকৈও অধিক কবিতা লিখিছিল। কবিতাবোৰৰ ভণিতাত চণ্ডীদাসৰ নামৰ লগত নাম বড়ু, দ্বিজ আৰু দীন- এই তিনিটা ভিন্ন উপাধি পোৱা যায় আৰু লগতে কোনো উপাধি নোহোৱাকৈয়ো পোৱা যায়। এই ভণিতাবোৰে প্ৰকৃততে এয়া একেজন ব্যক্তিক বুজায় নে নাই, সেয়া স্পষ্ট নহয়। কিছুমান আধুনিক পণ্ডিতে ধৰি লৈছে যে, চণ্ডীদাসৰ নামত যিবোৰ কবিতা চলি আছে, সেইবোৰ আচলতে কমেও চাৰিজন ভিন্ন চণ্ডীদাসৰ ৰচনা, যিসকলক ভণিতাসমূহত পোৱা উপাধিৰ দ্বাৰা বেলেগ বেলেগ বুলি ধৰিব পাৰি। ইয়াৰে আদিমজন অনন্ত বড়ু চণ্ডীদাস বুলিও ধাৰণা কৰা হয়। তেওঁৰ পিতৃ দুৰ্গাদাস বাগচী, বৰেন্দ্ৰ বংশৰ বঙালী ব্ৰাহ্মণ আছিল। বৰ্তমান পশ্চিমবংগ ৰাজ্যৰ বীৰভূম জিলাৰ ননূৰ নামৰ এখন সৰু মফঃছলীয় চহৰৰ বঙালী ব্ৰাহ্মণ পৰিয়ালত চতুৰ্দশ শতিকাত জন্মগ্ৰহণ কৰা বড়ু চণ্ডীদাসক ঐতিহাসিক ব্যক্তি হিচাপে কম বেছি পৰিমাণে চিনাক্ত কৰা হৈছে আৰু গীতি সংকলন শ্ৰীকৃষ্ণকীৰ্তন ৰচনা কৰে।

## তথ্য সূত্ৰ

শ্ৰেণী:ভাৰতীয় কবি
শ্ৰেণী:মধ্যযুগীয় কবি
শ্ৰেণী:মৃত ব্যক্তি
বিশ্বাস স্বৰূপম

**শিৱৰ মূৰ্তি**, যাক **বিশ্বাসৰ মূৰ্তি** বা **বিশ্বাস স্বৰূপম** বুলি জনা যায়, ভাৰতৰ ৰাজস্থানৰ নাথদ্বাৰাত নিৰ্মিত হিন্দু দেৱতা শিৱৰ এটা প্ৰতিমূৰ্তি। মূৰ্তি-নিৰ্মাতা নৰেশ কুমাৱাটে এই ভাস্কৰ্য নিৰ্মাণ কৰি ২০২২ চনৰ ২৯ অক্টোবৰত মুকলি কৰা এই প্ৰতিমূৰ্তিটো বিশ্বৰ আটাইতকৈ ওখ শিৱৰ মূৰ্তি।

## বিৱৰণ
মূৰ্তিটোত শিৱক এখন ভৰিৰ ওপৰত আন এখন ভৰি তুলি বহি থকা অৱস্থাত বাওঁহাতত ত্ৰিশূল লৈ থকা অৱস্থাত চিত্ৰিত কৰা হৈছে। শিৱৰ বাওঁ ভৰিখন সোঁ ভৰিৰ আঁঠুৰ ওপৰত থোৱা হৈছে। মুখৰ ভাব উদাসীন, ধ্যানমগ্ন। প্ৰতিমূৰ্তিটোৰ এটা স্পষ্ট তাম্ৰ প্ৰলেপ দেখা যায়। দুটা দৃশ্যকোণৰ পৰা চাৰিওফালৰ গ্ৰাম্য অঞ্চলৰ বিশাল দৃশ্য দেখা যায়। ২০১১ চনত এই মূৰ্তিটোৰ আৰ্হি প্ৰস্তুতিৰ কাম আৰম্ভ হৈছিল, ২০১৬ চনত নিৰ্মাণ আৰম্ভ হৈছিল আৰু ২০২০ চনত সম্পূৰ্ণ হৈছিল। সামগ্ৰিকভাৱে মূৰ্তিটোৰ উচ্চতা ৩৬৯ ফুট (১১২ মিটাৰ); বেদীটো ১১০ ফুট (৩৪ মিটাৰ) ওখ। ২০ কিলোমিটাৰ (১২ মাইল) দূৰৰ পৰা এই মূৰ্তিটো দেখা যায়।

মূৰ্তিটোৰ ভিতৰত এটা প্ৰদৰ্শনী হলৰ লগতে ২০ ফুট (৬.১ মিটাৰ), ১১০ ফুট (৩৪ মিটাৰ) আৰু ২৭০ ফুট (৮২ মিটাৰ) উচ্চতাত লিফটৰ দ্বাৰা প্ৰৱেশ কৰিব পৰা ৰাজহুৱা দৰ্শন গেলেৰী আছে। এই স্থানত শিৱৰ বলধ নন্দীৰ মূৰ্তি সন্নিৱিষ্ট কৰা হৈছে, যাৰ উচ্চতা ২৫ ফুট (৭.৬ মিটাৰ) আৰু দীঘল ৩৭ ফুট (১১ মিটাৰ)। ১৬ একৰ মাটিত পাৰ্কিঙৰ সুবিধা, তিনিখন বনৌষধি বাগিচা, ফুড ক'ৰ্ট, লেজাৰ ফোয়াৰা আৰু হস্তশিল্পৰ দোকান, দৰ্শনৰ মঞ্চ, সংগীতৰ ফোয়াৰা, স্মৃতিগ্ৰন্থৰ দোকান আৰু এঠাইত এটা পুখুৰীও আছে। স্থানীয় দৰ্শনীয় স্থানসমূহ দ্ৰুতভাৱে চাবলৈ ঠাইতে এখন মিনি ট্ৰেইনৰ ব্যৱস্থা আছে।
## নিৰ্মাণ
ভাৰতীয় ব্যৱসায়ী মদন পালিৱালে এই প্ৰতিমূৰ্তিটোৰ পৰোকল্পনা কৰিছিল আৰু নিৰ্মাণ কৰিছিল শ্বপুৰজী পল্লোঞ্জীয়ে। বিশ্বাসৰ মূৰ্তি নামে জনাজাত শিৱৰ এই মূৰ্তিটোৰ ভাস্কৰ্য ৰূপ দিছিল ’মূৰ্তিকাৰ’ নৰেশ কুমাৱতে। গঠনটো বেৰৰ ভিতৰৰ এটা শক্তিশালী চিমেণ্টৰ কংক্ৰিট স্তৰেৰে গঠিত যাৰ চাৰিওফালে এটা গাঁথনিগত ষ্টীলৰ কাঠামো আছে, যিটো নিজেই এটা ঢালাই কৰা অতি উচ্চ-কাৰ্যক্ষম কংক্ৰিটৰ বাহিৰৰ অংশৰে আগুৰি আছে। পৃষ্ঠত তৰলীকৃত জিংক স্প্ৰে কৰা হৈছিল, তাৰ পিছত তামৰ আৱৰণ দিয়া হৈছিল।

## তথ্য সূত্ৰ

শ্ৰেণী:স্থাপত্য
শ্ৰেণী:আধুনিক যুগ
শ্ৰেণী:ভাৰতৰ পৰ্যটনস্থলী
থানেশ্বৰ বড়ো

**থানেশ্বৰ বড়ো** (; ১ নৱেম্বৰ ১৯৩৯- ১৭ মে’ ২০২৪) অসমৰ এজন ৰাজনীতিক আছিল। তেওঁ অসম গণ পৰিষদৰ এজন সদস্য আছিল আৰু ৰঙিয়া বিধানসভা সমষ্টিৰ পৰা ৮ম, ৯ম আৰু ১০ম অসম বিধানসভালৈ ক্ৰমাগতভাবে তিনিবাৰ বিধায়ক ৰূপে জয়ী হৈ আহিছিল। তেওঁ প্ৰফুল্ল কুমাৰ মহন্ত নেতৃত্বাধীন চৰকাৰৰ দুটাকৈ কাৰ্যকালৰ (১৯৮৫-১৯৯০ আৰু ১৯৯৬-২০০১) বাবে শিক্ষামন্ত্ৰীৰ দায়িত্বত আছিল। তেওঁ চমু সময়ৰ বাবে অগপৰ সভাপতিও হৈছিল।

## প্ৰাৰম্ভিক জীৱন
১৯৩৯ চনৰ ১ নৱেম্বৰত গোৰেশ্বৰ ৰাজহ চক্ৰৰ অন্তৰ্গত গুৰমৌ গাওঁত এটা কৃষক পৰিয়ালত বড়োৰ জন্ম হয়।  মাক-দেউতাকৰ নাম আছিল ক্ৰমে পিঠাবালা বড়ো আৰু হৰখলা বড়ো। গুৰমৌত প্ৰাথমিক শিক্ষা গ্ৰহণ কৰি তেওঁ ৰঙিয়া উচ্চতৰ মাধ্যমিক বিদ্যালয়ত নাম লগায় আৰু ১৯৫৮ চনত মেট্ৰিক পৰীক্ষাত উত্তীৰ্ণ হয়। ইয়াৰ পাছত ১৯৬২ চনত কটন মহাবিদ্যালয়ৰ পৰা স্নাতক আৰু ১৯৬৪ চনত গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লয়। 

কটন মহাবিদ্যালয়ত পঢ়ি থকা অৱস্থাতে তেওঁ গাছবাৰী হাইস্কুলত গৰমৰ বন্ধত শিক্ষকতা কৰিছিল। স্নাতক ডিগ্ৰী লোৱাৰ পিছত পশ্চিম বংগৰ শিলিগুৰি জংচনত ৰেলৱে বিভাগত কেৰাণীৰ কামত যোগ দিয়ে যদিও কিছুমাহ পিছত তেওঁ চাকৰি ইস্তফা দিয়ে। ইয়াৰ পাছত তেওঁ তেওঁ গুৱাহাটীৰ বি বৰুৱা মহাবিদ্যালয়ত অধ্যাপকৰ পদত যোগ দিয়ে।
## সামাজিক আৰু ৰাজনৈতিক জীৱন
ৰঙিয়া উচ্চতৰ মাধ্যমিক বিদ্যালয়ত পঢ়ি থকা অৱস্থাতে তেওঁ ছাত্ৰ একতা সভাৰ সাধাৰণ সম্পাদক হিচাপে অসমত এটা শোধানাগাৰ স্থাপনৰ দাবীত শোধানাগাৰ আন্দোলন ত জড়িত হৈ পৰে। 

## মৃত্যু
১৭ মে’ ২০২৪ তাৰিখে গুৱাহাটী চিকিৎসা মহাবিদ্যালয় হাস্পাতালত তেওঁৰ মৃত্যু হয়। তেওঁ দীৰ্ঘদিন ধৰি মধুমেহ আৰু হৃদৰোগত আক্ৰান্ত হৈ আছিল। জীৱনৰ শেষৰ ফালে তেওঁ এক একাকী জীৱন কটাইছিল।  

## তথ্যউৎস

শ্ৰেণী:অসমৰ ৰাজনীতিক
শ্ৰেণী:মৃত ব্যক্তি
নামচাঙৰ অন্তেষপুৰ (গ্ৰন্থ)

**নামচাঙৰ অন্তেষপুৰ** হৈছে লেখক সৌম্যদ্বীপ দত্তৰ এখন প্ৰকৃতি বিষয়ক কিতাপ য'ত দিহিং পাটকাই বৰ্ষাৰণ্য সুৰক্ষাৰ আন্দোলনৰ বিষয়ে বৰ্ণনা আগবঢ়োৱা হৈছে।

## লেখকৰ পৰিচয়
লেখক সৌম্যদ্বীপ দত্ত হৈছে প্ৰকৃতিপ্ৰেমী সংগঠন 'নেচাৰ্চ বেকন'ৰ সঞ্চালক। ইয়াৰোপৰি দত্তই প্ৰকৃতি সজাগতামূলক সাহিত্য ৰচনা কৰে। প্ৰকৃতি সুৰক্ষাৰ প্ৰতি আগবঢ়োৱা অৱদানৰ বাবে ২০২৩ চনত অসম চৰকাৰে তেঁওক অসম গৌৰৱ বঁটা প্ৰদান কৰে। সৌম্যদ্বীপ দত্তই পৰিৱেশ সংৰক্ষণৰ ধাৰণাক আন্দোলনৰ পৰ্যায়লৈ আগুৱাই নিয়ে। সৌম্যদ্বীপ দত্তৰ সাহিত্য ৰচনাৰ অন্য এটা দিশ হ'ল নেচাৰ্চ বেকনৰ সাংগঠনিক প্ৰয়োজনত কিতাপ ৰচনা, কাৰণ সংগঠন কৰ্মী বা প্ৰশিক্ষাৰ্থীৰ প্ৰয়োজন পূৰণৰ বাবে কিতাপৰ অভাৱ। আনহাতে সাধাৰণ ৰাইজৰ মাজত সজাগতাৰ সৃষ্টি কৰাই তেওঁৰ কলমৰ মূল উদ্দেশ্য। সৌম্যদ্বীপ দত্তৰ কিতাপ ৰচনাৰ দিশটো হৈছে পৰিৱেশ আন্দোলনৰ লগত জড়িত। সাংগঠনিক প্ৰয়োজনতো দত্তই গ্ৰন্থ ৰচনা কৰিছে।

## গ্ৰন্থখনৰ মূল কথা
অৰণ্যক নি:স্বাৰ্থ ভাৱে ভাল পোৱাৰ এক প্ৰামাণ্য দলিল হ'ল 'নামচাঙৰ অন্তেষপুৰ'। য'ত লেখক সৌম্যদ্বীপ দত্তই বৰ্ণনা কৰিছে কেইবা বছৰ জোৰা সংগ্ৰামী পৰিক্ৰমাৰ। যিয়ে শেষত "দিহিং পাটকাই ৰাষ্ট্ৰীয় উদ্যান" হিচাপে পৃথিৱীৰ মানচিত্ৰত স্বীকৃতি পাবলৈ সক্ষম হৈছে। উজনি অসমত যুগ-যুগ ধৰি সমৃদ্ধ হৈ থকা বৰ্ষাৰণ্য ধ্বংসৰ মুখৰপৰা উদ্ধাৰ কৰিবলৈ চলোৱা সংগ্ৰামৰ কথা কেৱল অসমবাসীয়েই নহয়, সমগ্ৰ দেশৰ প্ৰতিজন পৰিবেশ সচেতন ব্যক্তিৰ জ্ঞাত। জয়পুৰ, আপাৰ দিহিং, ডিৰক এই তিনিখন সংৰক্ষিত বনাঞ্চলক একত্ৰিত ভাৰে অভয়াৰণ্য ঘোষণা কৰিবলৈ সৌম্যদ্বীপ দত্তৰ নেতৃত্বত নেচাৰ্চ বেকনে ব্যাপক আন্দোলন সূচনা কৰিছিল। বৰ্ষাৰণ্যখনক অভয়াৰণ্যৰ মৰ্যাদা দিবলৈ চৰকাৰক হেঁচা প্ৰদান কৰাৰ লগতে অসমৰ লোক সকলক সচেতন কৰি তুলিবলৈ নেচাৰ্চ বেকনে ব্যাপক সংগ্ৰাম চলাইছিল। এই সংগ্ৰাম কিন্তু সুস্থ ৰূপত আগবঢ়া নাছিল। পদে পদে বাধা বিঘিনি, বৃহৎ মাফিয়াৰ প্ৰলোভন, আমোলা বিষয়াৰ অনেক ষড়যন্ত্ৰ, অপপ্ৰচাৰ, আনকি প্ৰাণৰ অনিশ্চয়তাৰ মাজত চলিছিল বৰ্ষাৰণ্য সংৰক্ষণৰ বাবে সংগ্ৰাম। এই সংগ্ৰামৰ ফলস্বৰূপেই ১১১.১৯ বৰ্গ কিলোমিটাৰ অৰণ্যক চৰকাৰে অভয়াৰণ্যৰ মৰ্যাদা দিবলৈ বাধ্য হয় ২০০৪ চনত, বহুবছৰ জোৰা প্ৰচেষ্টাৰ অন্তত। নামচাঙৰ অন্তেষপুৰ গ্ৰন্থত এই আন্দোলনৰ সমগ্ৰ বৰ্ণনা কৰিছে লেখকে।

## আলোচনা আৰু মন্তব্য
"নামচেঙৰ অন্তেষপূৰ গ্ৰন্থখন সৌম্যদ্বীপ দত্তৰ উল্লেখযোগ্য গ্ৰন্থ। দিহিং পাটকাই বৰ্ষাৰণ্য সুৰক্ষাৰ আন্দোলনৰ দলিলস্বৰূপ "নামচেঙৰ অন্তেষপুৰ।" সকলো দিশৰ পৰাই উন্নত আৰু সুখপাঠ্য গ্ৰন্থখনে পাঠকৰ হৃদয়ত যে সাঁচ বহুৱাই গৈছে তাত কোনো সন্দেহ নাই।

## তথ্যসূত্ৰ

শ্ৰেণী:অসমীয়া গ্ৰন্থ
ইব্ৰাহিম ৰাইছি

**ছৈয়দ ইব্ৰাহিম ৰাইছি আল ছাদাতি** (১৪ ডিচেম্বৰ ১৯৬০ – ১৯ মে' ২০২৪) আছিল এজন ইৰাণী ৰাজনীতিবিদ আৰু ন্যায়াধীশ। ২০২১ চনৰ নিৰ্বাচনত তেওঁ জয়লাভ কৰিছিল আৰু ৩ আগষ্ট ২০২১ৰ পৰা ১৯ মে’ ২০২৪লৈ মৃত্যুৰ পূৰ্বলৈকে ইৰাণৰ ৰাষ্ট্ৰপতি হিচাপে কাৰ্যনিৰ্বাহ কৰিছিল।

## মৃত্যু

২০২৪ চনৰ ১৯ ​​মে’ দেওবাৰে পূব আজাৰ বায়জান প্ৰদেশৰ জালপাই অঞ্চলত ৰাষ্ট্ৰপতি ইলহাম আলিৰ সৈতে জলাশয় প্ৰকল্প উদ্বোধন কৰি উভতি অহাৰ পথত উত্তৰ-পশ্চিম ইৰাণৰ ভাৰ্জাকান অঞ্চলৰ এখন অৰণ্যত ইব্ৰাহিম ৰাইছি কঢ়িয়াই অনা হেলিকপ্টাৰ দুৰ্ঘটনাগ্ৰস্ত হয়। সেই দুৰ্ঘটনাত ইব্ৰাহিম ৰাইছি, ইৰাণৰ বৈদেশিক মন্ত্ৰী হোছেইন আমিৰ আব্দুল্লাহিয়ান আৰু হেলিকপ্টাৰত থকা সকলো অৰ্থাৎ ৯ জন লোকৰ মৃত্যু হয়।

## তথ্য সংগ্ৰহ

শ্ৰেণী:ইৰাণৰ ৮ম ৰাষ্ট্ৰপতি
শ্ৰেণী:ইৰাণৰ ৰাষ্ট্ৰপতি
শ্ৰেণী:ইৰাণৰ ব্যক্তি